text:
Tað kom dátt við hjá nógvum at hoyra at alifyritøkan Luna hevur fingið loyvi at ala vestantil á Vágoynni út fyri Víkar. Eit náttúruøki, ið ber av í vakurleika og har so at siga einasta friðing av serstakari náttúru í landinum er framd sambært Nátúrufriðingarlógini.
Fjallavatn varð friðað tá SEV vildi taka vatnið til brunn til orkuverk, men lukkutíð fekk Føroya Náttúruverndarfelag við góðum stuðuli frá fólki í Vágum sett ein stoppara fyri hesi miklu oyðing.
Heilsufrøðiliga Starvsstovan hevur givið loyvi at alast kann út fyri Víkar, og metur opinbart at eingin umhvørvisgóðkenning er neyðugt. Verður hugt eftir hvar aliøki eru løgd út kringum í landinum, sæst at Sørvágsfjørður hevur eitt aliøki nevnt A83 og vestur úr Víkum er annað aliøki nevnt A14. Bæði økini eru løgd í sonevndan alifjørð nevndur C20.
Hvussu komast kann fram til at Sørvágsfjørður og allur vestari partur av Vágoy er ein fjørður, er ikki at skilja, men sæst á yvirliti fyri aling, at so at siga allar Føroyar eru lagdar út til "alifirðir" og við hópin av aliøkum.
Løgtingslóg Nr.134 frá 1988 um umhvørvisvernd hevur til kapitul 5 um serliga dálkandi virkir v.m. ásett í § 26, at "fyritøkur, virkir ella útbúnaðir, ið eru at finna í fylgiskjalinum til lógina, mugu ikki verða gjørd ella farin undir, fyrr enn góðkenning er givin til slíkt. Nevndu fyritøkur (herundir aling), virkir, ella útbúnaður mugu ikki víðkast ella broytast byggifrøðiliga ella rakstrarliga á ein hátt, ið nertir við dálakingarviðurskifti virkisins, fyrr enn víðkanin ella broytingin er góðkend.
Somuleiðis verður nevnt í § 27 í lógini, at landsstýrið ásetur reglur um, at verandi fyritøkur og virki skulu søkja um góðkenning, uttan mun til, um tey verða víkað ella broytt.
Heilsufrøðiliga Starvsstovan hevur sum nevnt lagt allar Føroyar út til alifirðir, og við fleiri aliøkum á ymsu firðunum. Aliøki A14 út fyri Víkar má sigast at verða ein víðkan og broyting av verandi virksemi hjá Luna - tí eingin aling er á økinum, og uttan umhvørvisgóðkenning hevur Luna sostatt ikki nakað loyvi at ala út fyri Víkar.
Náttúru- og umhvørvisvernd hevur púrt onga raðfesting, og hevur so at siga aldrin havt eina slíka. Nátúrufriðingarlógin savnar enn dust í landsstýrinum, og fráboðað er at nú skal lógin leggjast fyri ting, alt meðan niðurlagingin af føroyskari náttúru og umhvørvi á landi og sjógvi bara versnar.
Lógin um umhvørvisvernd verður tamba og toygd og satt at siga missnýtt á grovasta hátt - sjálvt um aðaltátturin í lógini er at "tryggja teir eginleikar í ytra umhvørvinum, ið eru av týdningi fyri heilsufrøðiligu og rekreativu lívskorunum hjá menniskjum og fyri varðveiting av einum fjøltáttaðum djóra- og plantulívi."
Kári Thomsen


c: text/html

text:
Ingi Samuelsen
19.01.2018 - 15:57
Ítróttur > Ítróttur > Fótbóltur
B71 slapp undan at tveita klæði burtur og nýggja ”bróðurfelagið” í Gambia fekk nógv sett av klæðum.
Tað er orsøkin til, at tú – um tú ert staddur nærhendis bygdini Bakoteh í Gambia – kanst koma út fyri at síggja ein fótbóltsdyst við leikarum, sum spæla í eyðkendu gulu troyggjunum hjá felagnum B71 úr Sandoy.
Frágreiðingin er henda, sum felagið skrivar á Facebook síni:
”B71 er ein felagsskapur sum livir av vælvild. Fyri at fáa endarnar at røkka saman, so krevst tað hollur stuðul frá fyritøkum, virkjum og einstaklingum. Uttan sjálvbodna arbeiðskraft og einum góðum baklandið, hevði tað ikki borið til hjá B71 at virka.
Tí royna vit, so títt og knapt vit kunnu, at løna vælvildini aftur upp á ymsar mátar. Í fjør stóðu vit við einari rúgvu av væl brúkiligari útgerð, bæði bóltar, handskar, skinnarar og klæðir, frá undanfarnum árum, ið vit ikki sjálvi høvdu tørv á, eftir at felagið hevði skift alla gamla útgerð út við nýggja.
Ungdómsvenjarin Bakary Bojang fekk tí upp í sekkir av leikaraklæðum, ið hann lat gamla fótbóltsfelag sínum, Gintos Football Academy í heimbygdini Bakoteh í Gambia, og tað eru hesir ungu leikararnir sum eru avmyndaðir.
Hettar var ein sera góð avtala fyri báðar partar. B71 slapp undan at koyra góð klæðir burtur og nýggja “bróðurfelag” okkara í Gambia fingu nógv sett av klæðum, ið Bakary sigur at teir eru yvirfegnir um.
Sandoyar Ítróttarfelag B71 ynskir Gintos Football Academy allarbestu eydnu í flottu gulu/bláu farvunum!
Drívið á B71 og nú eisini Gintos!”

robotstxt: allowed

filter: keep


text:
Monnow Brúgvin
Monnow Brúgvin í Monmouth, Wales er tann einasta av sínum slag av armeraðum brúgvum frá miðøldini, har tornið á brúnni enn er varðveitt. Brúgvin fer yvirum ánna Monnow, umleið 500 metrar frá staðnum, har áirnar Monnow og Wye. Nú er brúgvin bert loyvd fyri fólki, sum eru til gongu og hon er vard á hægsa stigi (Grade one listed buildings). Brúgvin varð bygt í seinna helmingi av 13. øld. Hildið verður, at hon var gjørd liðug í 1272, men ongi skjøl finnast sum prógva tað. Frá 1889 til 1902 var eitt stórt arbeiði gjørt, fyri at varðveita brúnna, og tað eydnaðist.


text:
Tilfeingisbreytin á Miðnámi í Vestmanna er ætlað føroyskum ungdómum, sum hava áhuga fyri føroysku náttúruni, umhvørvinum og burðardyggari gagnnýtslu av náttúruríkidøminum. Tilfeingisbreytin gevur almennan lestrarførleika til hægri lærustovnar á jøvnum føti við hinar gymnasialu breytirnar.
Tilfeingisbreytin
Tíðindi
Fiskivinnuskúlin aftur busssamband við Vágar
Næmingar úr Vágum, sum ganga á tilfeingisbreytini á Fiskivinnuskúlanum, kunnu nú aftur brúka bussarnar hjá Bygdaleiðum til og frá skúla í Vestmanna. Undan ársskiftinum var hóskandi bussamband í skúla um morgnarnar, men á veg...[Les meira]
Fyrilestur um danska ferðaleiðaraútbúgving
Undan jólum samtykti Løgtingið at játta 1 millión krónur at fara undir eina føroyska ferðavinnuútbúgving á Fiskivinnuskúlanum. Áhugi er fyri hesi útbúgving og eisini úr útlandinum. Týsdagin 31. januar koma umboð fyri danska...[Les meira]
Fletting
Í lærugreinini tilfeingisfrøði B læra næmingarnir m.a. um landbúnað. Høvuðsevnið nú er um súgdjór. Í hesum sambandi var fletting á skránni í tímunum hjá 1. flokki seinnapartin týsdagin 18. oktober 2016. Lærarin, Fróði...[Les meira]
2. flokkur á námsferð
Í døgunum 27. september til 4. oktober 2016 vóru næmingarnir í 2. flokki á Fiskivinnuskúlanum námsferð í Spania. Gist varð á hotellinum Aqua Marina í býnum Santa Sussanna í landspartinum Catalonia. Farið varð m.a. uppá...[Les meira]
3. fl. til sjónleik
5. okt. var 3. flokkur til sjónleikin Havfrúnna á Tjóðpallinum. Í føroyskum hava vit lisið elsta varðveitta sjónleikin , ið skrivaður er á føroyskum. Hetta er leikurin Gunnar Havreki eftir Rasmus Effersøe. Sigast má, at...[Les meira]
Fyrrverandi næmingar á foreldrafundi
Hóskvøldið 22. september skipaði skúlin fyri foreldrafundi hjá næmingum í 1. flokki, har bæði foreldur og onnur avvararðandi fingu kunning um tilfeingisbreytina á Fiskivinnuskúlanum. Skúlin tók ímóti fyrstu næmingunum í 1989,...[Les meira]
Nýbrot
Tveir fyrrverandi næmingar á skúlanum fremja nýbrot innan kanning av laksalús.


text:
Filmsfestivalurin, sum hevur verið hildin í Norðurlandahúsinum hesa vikuna, hevði henda síðsta seinnapartin savnað ein føroyskan koktail, og var hetta ein rættiligur fongur fyri ein films-ignorant sum meg: Uppá einans 2 tímar fekst ein rættilig hylling á hvat rørist á føroyska filmspallinum. Fari at nevna nøkur gullkorn her.
Andrias Høgenni vísti eina sera góða mynd og søgu um ikki at vera seg sjálvur, at lata seg lynda tann ham sum samfelagið sum heild og tey sum eru kring okkum lata okkum í, men vísti á at tað ber til at blaka hamin. Morgunsmíl var heitið, og eg sat og hugleiddi í byrjanini, at maskurnar sum leikararnir bóru helst høvdu verið hentar at fjala morgungronir, sum tíverri eru rættiliga vanligar víða hvar í mínum umhvørvi. Høvuðspersónurin í Morgunsmíli blakaði maskuna, men kom hann eisini út úr skápinum?
René Bischopp og Janus Rasmussen vístu ein film um eina kenslu. Sera væl lýst, og sera stuttligt. Eg sat eftir við tí kenslu, at hetta var ein filmur sum hyggjast skal eftir mánamorgun, heldur enn fíggjadag seinnapart, tá “alting er i sin vorden”.
Heiðrik á Heygum hevði eina sera beinrakna lýsing av cyber-space. Eftir øllum at døma er hetta at ungdómar “dykka niður” í cyber-space eitt vanligt fyribrigdi, ella hevur Heiðrikur verið heima hjá okkum og lúrt. Sigast skal tó, at vit vaksnu hava leikað nakað harðligari í enn handan mamman.
Ingun í Skrivarastovu hevði tveir filmar við, av teimum hevði eg ongantíð sæð “Í hansara hondum”. Heitið á filminum er sera beinrakið: Í byrjanini av filminum kom Hans Pauli Olsen við høvdinum á Janusi Kamban (í bronsu) í føvninginum, men hetta var ikki byrjanin. Byrjanin var, tá Janus tók Hans Paula undir sítt veingjabreiði. “Í hansara hondum” vísti virðingina teir báðir myndahøggararnir hava fyri hvørjum øðrum. Í hesi løtumynd hevur Ingun fangað ein sera livandi Hans Paula, sum tóktist heilt órørdur av filmstólinum, ella rættari, hann kommunikeraði sera væl við filmstólið. Ein sera rørandi partur av filminum er tá Janus Kamban takkar fyri seg og fer fet fyri fet út úr atelierinum, meðan Hans Pauli stendur eftir og arbeiðir uppá Trónd í Gøtu. Maður kemur í mans stað.


text:
Ein stjóri á trimum sjúkrahúsum - eingin loysn
26. mars 2015
Sambært Sosialinum og øðrum miðlinum hevur løgmaður um dagarnar verið á fundi hjá veljarafelagjum Føroya Val í Havn. Stóra kjakevnið, var hart sperda heilsuverkið.
Sum skilst var niðurstøðan á fundinum, at ein stjóri skal setast, sum fær uppgávuna at valda á øllum trimum sjúkrahúsinum.
Somu loysn hevur Javnaðarflokkurin arbeitt við, tá hann hevur verið í samgongu. Millum annað hava bæði Hans Pauli Strøm og John Johannesen arbeiddu við somu loysnum, tá teir hava umsitið málsøkið.
Sjálvur taki eg als ikki undir við hesi ætlan, og hon samsvarar hvørki við galdandi sjúkrahúslóg ella samgonguskjalið. Mær vitandi heldur eingin fesk avgerð tikin um hesi viðurskifti í Sambandsflokkinum.
Tí harmar tað meg, at løgmaður kemur fram við hesum.
Sjúkrahúsverkið hevur í longri tíð verið undir stórum trýsti. Og nógv bendir á, at tað er neyðugt at gera tillagingar. Millum annað má greiða fáast á, hvørjar uppgávur sjúkrahúsini skulu røkja, arbeiðast skal við samstarvi millum sjúkrahúsini og neyðug játtan at reka sjúkrahúsini fyri má eisini til, soleiðis at sjúklingurin í størri mun kann setast í miðdepilin.
Sentralur stjóri ikki rætta loysnin
Ein sentralur stjóri er ikki rætta loysnin, tí hesin fer at sita alt ov langt frá stovnunum, sum allir skulu stjórnast. Tað fer við tíðini at máa støði undan sjúkrahúsinum í Klaksvík og á Tvøroyri og Landssjúkrahúsið fer avgjørt heldur ongan fyrimun at fáa av hesum.
Fari tí at heita á løgmann at ganga frá ætlanini um ein stjóra, og heldur skunda undir landsstýrismannin á økinum, soleiðis at hann í trá við samgonguskjalið beinanvegin staðfestir, hvørjar uppgávur og sergreinir hvørt sjúkrahús skal røkja. At greið leiðsluviðurskifti verða fingin í lag á hvørjum sjúkrahúsi sær, og at avtalur verða gjørdar um samstarv millum sjúkrahúsini.
Einans á tann hátt ber til at fáa tríggjar væl virkandi eindir, sum í góðum samstarvi kunnu virka sum eitt heilsuverk sjúklinginum at frama.
Bjørn Kalsø, landsstýrismaður
RN
Aftur


text:
Ríkisfelagsskapurin er verdur at verja
28. mai 2015
Sambandsfloksins umboð er einasta rættað val til at umboða áhugamál Føroya og føringa á Christiansborg
Nú stendur aftur eitt fólkatingsval fyri durðum og Føroya fólk skal aftur velja síni 2 umboð í Fólkatingið.
Eg havi spurt meg sjálvan um tað veruliga er so galið við okkara Ríkisfelagsskapi sum loysingarflokkarnir, Javnaðarflokkurin, Fólkaflokkurin, Framsókn, Miðflokkurin, Sjálvstýrisflokkurin og Tjóðveldi vilja gera tað til.
Er Ríkisfelagsskapurin so herviligur – hví stillað teir so upp til fólkatingsval? Hví so altráðir at sleppa á Christiansborg?
Vit hava ikki brúk fyri loysingarflokkunum har - ongin orsøk er at fara á fólkating at reka loysingarpolitikk og spjaðingarpolitikk.
Tí er Sambandsfloksins umboð einasta rættað val til at umboða áhugamál Føroya og føringa á Christiansborg.
Vit vilja virkað fyri áhaldandi góðum uppbyggjandi samstarvi millum londini í ríkinum.
Vit vilja tryggja føringum bestu sømdir innan Ríkisfelagsskapin og harvið eisini í ES høpi.
Vit vilja áhaldandi verja vunnin rættindi í Ríkisfelagsskapinum.
Vit vilja menna felagskapin heldur enn bróta niður.
Vit hava jú nærum allar teir fyrimunir, sum hugsast kunnu.
Vit eru partur av einum av heimsins mest demokratiska ríki.
Vit hava alt tað, sum eitt nýmótans, framkomið samfelag hevur - umframt alt tað, sum nógv onnur kundu hugsað sær, m.a. takkað verið hesum felagskapi.
At kalla danir imperialistar og koloniharrar soleiðis sum tjóðveldismenn føra fram, er burturvið í mínum hugaheimi.
Eitt er vist – hesin felagsskapur hevur nógv fleiri fyrimunir enn vansar við sær um hetta verður gjørt upp.
Eitthvørt hjúnalag hevur ósemjur og soleiðis er eisini við hesum ”hjúnalagnum”, men trupulleikarnir eru til at loysa við skilagóðum konstruktivum samskifti partanna millum.
Sambandsflokkurin vil virka fyri hesum á Fólkatingi.
Set krossin við lista B ella eitt av valevnum floksins, tað gagnar tær.
Johan Dahl, landsstýrismaður
Valevni Sambandsfloksins til fólkatingsvalið
RN
Aftur


text:
- 02 desembur 2007
Aldargamli Debesarhandil smæðir seg ikki burtur í nútíðini. Síðani hann læt upp í 1883, eru karmarnir teir somu og innbúgvið tað sama - skuffur, hillar, lodd, vektir og petroleumspumpan og mangt annað, men innihaldið kennir tú ikki aftur. Teir aldargomlu karmarnir bjóða nútíðini av.
Debesarhandil hevur nevnliga latið hurðina upp á víðan vegg fyri jólunum. Tann gamli handilin er í sjálvum sær eina vitjan verdur, og nú hann er fyltur við spennandi heimagjørdum jólagávum, jólaprýði, dekoratiónum og mongum mongum øðrum, fert tú óivað at minnast aftur á sunnudagstúrin til Gjáar í atventini.
Eyðvitað fert tú eisini at minnast til tann heita munnin - gløgg, kaffi/te - við holukakum á handilsloftinum. Tess kaldari tað er í veðrinum, tess betri er tann heiti muðurin.
Men nú er tað tað: Debesarhandil er bara opin 1., 2., og 3. sunnudag í atvent - kl. 15:00 - 19:00, so nú er ikki at sita.


text:
Gisting í 2 nætur íroknað morgunmat
Kom burtur frá gerandisdegnum og fá nakrar góðar og hugnaligar dagar á Hotel Skálavík. Vit gera okkara fyri, at tit fáa eina góða uppliving.
Her er nútímans matstova, stórt spælirúm til børnini, heitur pottur, súkklur og ikki minst vælumtóktu grillsmátturnar.
Hetta tilboðið er galdandi allar dagar í vikuni, tá tú gistir í tveir samanhangandi dagar.
Tú kanst bíleggja tilboðið her á heimasíðuni - lætt og einfalt.
Ynskir tú at bóka grillsmáttu ella heitan pott, so viðmæla vit at tú ringir og bíleggur pláss á tlf. 34 59 00.


text:
30. apríl 2018Nr. 55
Løgtingslóg um mynstring
(Mynstringarlógin)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1. Mynstrað verður, tá sjófólk tekur við ella fer úr starvi sínum umborð á einum føroyskum skipi.
Stk. 2. Í hesi løgtingslóg merkir:
1) Mynstring: Ein skipsmanningarlisti verður skrivaður og undirskrivaður av sjófólkinum og skiparanum, og at mynstringarváttanin verður skrivað og undirskrivað av skiparanum.
2) Sjófólk: Tey, ið eru fevnd av § 1, stk. 1 í løgtingslóg um starvsviðurskifti o.a. hjá sjófólki.
§ 2. Tá mynstrað verður, skal skiparin ansa eftir, at viðkomandi sjófólk lýkur treytirnar sambært galdandi lóggávu, serstakliga krøv um aldur, heilsu og útbúgving.
Stk. 2. Landsstýrismaðurin ásetur nærri reglur um mynstring, her uppi í um mannagongdir, skjøl og upplýsingar, sum skulu latast inn, og um eftirlit við mynstring. Eisini kann landsstýrismaðurin áseta nærri reglur um fráboðan til mynstringarmyndugleikan, tá skiparin tekur við ella fer úr starvi á føroyskum skipi.
Stk. 3. Landsstýrismaðurin kann áseta reglur um hóskandi frávik frá reglunum í § 1 og í stk. 2.
§ 3. Landsstýrismaðurin kann áseta reglur um, at skrivligt samskifti við myndugleikar um viðurskifti, sum eru fevnd av hesi løgtingslóg ella reglum, givnar við heimild í hesi løgtingslóg, skal vera elektroniskt. Landsstýrismaðurin kann áseta, at tað í ávísum førum kann verða givið undantak frá skylduni at samskifta elektroniskt.
Stk. 2. Landsstýrismaðurin kann áseta nærri reglur um elektroniskt samskifti, her uppi í reglur um nýtslu av ávísum kt-skipanum, serligum talgildum formatum og talgildari undirskrift o.tíl.
§ 4. Landsstýrismaðurin ásetur nærri reglur um eftirlit við mynstringum, her uppi í hvør stovnur er mynstringarmyndugleiki og um skipan av eftirlitinum o.tíl.
Stk. 2. Landsstýrismaðurin kann eftir avtalu við avvarðandi landsstýrismann áseta reglur um, at mynstringarmyndugleikin skal samstarva við annan almennan myndugleika í sambandi við útinnan av eftirlitinum sambært løgtingslógini.
§ 5. Mynstringarmyndugleikin kann frá reiðara ella skipara krevja allar upplýsingar um manning og skip, sum eru neyðugar fyri eftirlitið.
Stk. 2. Mynstringarmyndugleikin hevur loyvi á øllum føroyskum skipum at gera tær kanningar, sum eru neyðugar fyri eftirlitið.
§ 6. Brot á § 1, stk. 1 og § 2, stk. 1 verður revsað við bót, um ikki harðari revsing er uppiborin eftir revsilógini.
Stk. 2. Á sama hátt verður tann revsaður, sum ikki gevur tær upplýsingar, ið verða kravdar sambært § 5, stk. 1.
Stk. 3. Í reglum, sum eru ásettar við heimild í § 2, stk. 2 og 3 og §§ 3 og 4, kunnu verða ásettar reglur um revsing við bót.
Stk. 4. Feløg og aðrir løgfrøðiligir persónar kunnu verða revsaðir sambært reglunum í kapitli 5 í revsilógini.
§ 7. Henda løgtingslóg kemur í gildi dagin eftir, at hon er kunngjørd, og samstundis fer úr gildi løgtingslóg nr. 67 frá 9. juni 1988 um mynstring.
Í Tinganesi, 30. apríl 2018
Aksel V. Johannesen (sign.)
løgmaður
Lm. nr. 103/2017


text:
Í dag vísti 28 ára gamli Peter Storm Wich grønlendska filmin Polar í Havnar Bio, har Filmsfelagið skipaði fyri eini setu um ljóð. Peter lesur til tónameistara á Danska Filmskúlanum, og hevur fyrr lisið sound design á Sonic College í Danmark.
Grønlendski filmurin er fyrsti partur í webrøðini Polar, sum byrjar við at fýra menn verða funnir deyðir út fyri bryggjuna í Nuuk. Ein teirra livnar upp aftur og er høvuðspersónur í framhaldandi søguni. Umframt at vera ljóssterkt reinur og nauturalistiskur filmur, er søgan merkt av alien abduction tankanum undur afturvendandi norðljósinum, sum er eyðkennið fyri røðina.
Pápin, Ole Wich innleiddi sýningina, sum var í sali 2 í Havnar Bio.
Peter segði frá um teir tankar, sum liggja til grund fyri tí ljóði, sum ítøkiliga hoyrist í hesum filminum, og sum frá líður fær ein innlagdan part í søgugongdini, har fotografurin, sum hugsar í myndum, og tónameistarin, sum hugsar í ljóði, samstarva um, hvussu teir hvør í sínum lagi síggja og hoyra filmin, tá teir av fyrstan tíð lesa handritið. Meðan nettænastan við webfilmi vanliga er avmarkað í ljóði, er gjørligt at hoyra filmin við fullari dynamiskari kraft við umfarsljóði og øllum í biografinum.
At gera netrøðir til stroyming sum hesa, er ein góður møguleiki í vaksandi føroyska filmsumhvørvinum, helt Peter fyri, eftir sýningina.
- Polar er dømi um eina pilotverkætlan, og fólkini, sum hava gjørt minirøðina, royna nú at finna fígging til fleiri partar úr grønlendska umhvøvinum, har filmurin fer fram, sigur Peter.
Hann hevur verið knýttur at ætlanini í eitt ár. Fyrr hevur hann gjørt ljóð í stórum donskum biograffilmum sum Under sandet (Martin Zandvliet 2015) og I blodet (Rasmus Heisterberg 2016).


text:
Selinda í Heiðunum
Eg vil byrja hesa røðu við at takka skótunum fyri, at tit so trúliga savna okkum at hátíðarhalda Grækarismessu.
Eisini vil eg takka fyri tað álit, ið mær er sýnt. Tað er mær ein stórur heiður at flyta fram røðu her í dag.
Sum barn minnist eg, tá ið eg gekk í skúla í Rituvík.
Skúlin lá fram við Stórá, har ið vit mangan spældu. Í skúlanum lærdu vit at syngja fleirræddað og kanon. Jákup Lamhauge, sáli, legði okkum lag á og sjálvandi sungu vit vársangir hesa ársins tíð.
Vit gleddu okkum til Grækarismessu. Allir næmingarnir vórðu samlaðir, og vit fóru oman í fjøruna at vita, um vit sóu nakað tjaldur. Har sungu vit sangirnar sum vit høvdu lært í skúlanum.
Eisini sungu vit orðini hjá Jákupi Dahl:
"Tjaldur ver vælkomið til okkum heim, Frá ókendum fjarskotnum londum! Tú bert okkum boð um ein ljósari dag, At nú er brátt summar í hondum."
Eg fór úr Heiðunum yvir til Rituvíkar í skúla hvønn morgun. Bara á hesi stuttu ferð, upplivdu vit sera ymiska nátturu og fleiri landsløg:
- Her í Heiðunum vóru innløgd gerðir. Nú er bygt á flestu teirra.
- Longri úti var – og er tíbetur, hin serstaki heiðalyngurin í Tofta haga.
- Síðani stórbæra og vakra Toftavatn, ið røkkur út til Sandin Mikla, har ið vit sum børn høvdu mangar góðar løtur.
- Komin á Rituvíksháls, sum kendist meira opin og veðurbardur, kundi ein líta oman í víkina. Stundum lá víkin spegilsblonk. Stundum við brúsandi brimi, sum kom heilt niðan á vegin.
Tá tað leið ímóti Grækarismessu var skiftandi landslagið ikki tað mest umráðandi. Tá ráddi um at telja tjøldur.
Tjaldrið var fyri okkum børn ein boðberi um vár og ljósari tíðir.
Men Tjaldrið fekk fyri okkum sum fráleið annan týdning.
Tað eru so mangir flytifuglar sum vitja heimaftur hesa vársins tíð. Tað má verða Nólsoyar Pálli og Fuglakvæðinum fyri at takka, at Tjaldrið hevur fingið hesa serstøðu sum ímynd og er vorðin tjóðarfuglur okkara.
Aðrir flytifuglar eru enn Tjøldrini. Her hugsi eg um okkara ungdóm, ið leitar sær burtur í onnur lond at útbugva seg og nema sær kunnleika.
At leita sær út í styttri ella longri tíðarskeið, hevur altíð verið ein sjálvsagdur lutur í lívið okkara.
Avbjóðingin hjá okkum, ið støðast her, er at gera tað møguligt hjá okkara egnu pisum at flyta heimaftur til okkum at búsetast og virka.
Nú er tøknin so framkomin, at tú neyvan gevur tær far um árstíðir.
Men tað at heiðra várinum er frumborið í okkum menniskju.
Og tað er vert at hava í huga.
Grækarismessuhaldið er sostatt bæði ein heiðran av tjaldrinum, flytifuglunum, sum koma aftur til landið eftir drúgvan vetur. Men eisini ein fagnan av várinum, sum vit øll gleða okkum til.
Og neyvan er tað av tilvild, at okkara hondbólstfelag varð nevnt Tjaldur, sum vit eru sera glað og errin um.
Vár og vetur stríðast. Stundum kann tað tykjast sum at várið ikki kemur fyri seg og at veturin er tann, ið vinnur.
Men veturin gevur upp ond, várið tekur yvir, tað spríkir, sprettir og nýggir vøkstir, ja, nýggj ættarlið taka yvir.
Várið ber boð um nakað nýtt - ein nýggj byrjan.
Jóannes Patursson yrkir:
Um nú nýggjar øldir líða, halt á somu leið várt starv, at vit ikki lata svíða dugnaloysi til hin arv, sum vit ervdu fedrum av; tá skal lyftið, sum tú gav, allan aldur Føroyum tryggja føroyingunum her at byggja.
Enn einaferð stóra tøkk til Skótarnir við Løkin og Nes Sóknar Musikkskfelag, ið altíð setur, serstakan dám á.
Takk fyri.


text:
el | net
Tlf: 60 00 60
elnet@elnet.fo
Umsiting
bokhald@elnet.fo
Búðstaður
Slættanesgøta 11
100 Tórshavn
el|net er góðkent elinnleggjaravirki, sum virkar alt innan el-ídnaðin. Nýgerð, Umvæling og Ráðgeving. Døgnvagt 24 tímar í Tórshavn og Vestmanna.
el|net hevur virkað síðani 2006 og hevur heimstað í Tórshavn og Vestmanna, og hava vit virkisbygningar á báðum støðum
Elmotorar, pumpur og gear
Vit veita eitt breitt úrval av tænastum innan allan el-ídnaðin.
Sum kundi hjá okkum fært tú atgongd til holla servitan og ráðgeving til bæði nýgerð og umvæling.
Les meira
elnet er veitari av flest øllum brúkslutum hjá tannlæknum, eins og vit bjóða eftirlit, viðlíkahald og eisini ráðgeving í samband við innrættan av nýggjum klinikkum
Les meira
Gjøgnum árini hevur el|net verið partur av fleiri stórum verkætlanum
Les meira
Tað eru 31 fólk knýtt at virkseminum hjá el|net. Saman eru vit ein sterkur hópur, sum hevur førleikar at loysa flestallar uppgávur innan el, motorar, generatorar og pumpur.


text:
Síðani Donald J. Trump tók við sum forseti í USA tann 20. januar 2017, hevur óvanliga nógv verið tosað og skrivað um, at hann neyvan fór at gerast gamal í forsetasessinum. At hansara framfýsna framferð sum forseti fór at føra við sær – fyrr heldur enn seinni – at ríkisrættarmál allarhelst fór at verða reist ímóti honum. Í løtuni er tað tó einki sum bendir á, at ríkisrættarmál er ávegis. Og skal ríkisrættarmál reistast móti Donald Trump &a
Tá himmalin er myrkast síggjast stjørnurnar best
Tað eru ikki nógv, sum í friðartíð hava upplivað so stóra sorg, sum Fríðbjørg Jensen. Av sjey børnum hevur hon lagt fýra í...


text:
Magnus Gunnarsson 16.12.2017 (15:30)
Auto fyllir 65 ár
Bilstøðin Auto í Havn fyllir 65 ár sunnudagin 17. desember. Støðin varð stovnað sum P/F Taxa tann 17. desember 1952.
Støðin helt fyrstu árini til í Lucas Debesargøtu og síðan í Kongagøtu. Í 1955 skifti støðin navn til Auto og hevur hildið til við Niels Finsengøtu síðan 1956. Í Auto koyra í dag yvir 30 bilar, og umleið 40 ársverk eru á støðini.
-Í sambandi við 65 ára stovningardagin bjóða vit kaffi og køkur sunnudagin 17. desember, har øll eru vælkomin, sigur Oddbjørn Joensen, stjóri í Auto.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Arbeiðssetningur
Ætlanin er at finna út av, í hvønn mun samfelagslig og/ella innanmálslig viðurskifti hava ávirkan á málførini. Spurt verður, um miðstaðarøki sum Tórshavn, Klaksvík og Tvøroyri ávirka málførini kring um seg, soleiðis at fólk laga málbrúk sítt eftir hesum miðstaðarøkjum. Hugt verður eisini at, um vissar broytingar evt. eru innanmálsligar.
Til tess at finna út av teimum málsligu og teimum samfelagsligu brigdlunum verða upptøkur gjørdar við heimildarfólkum frá ymiskum økjum, har eitt er miðøki, hini at rokna sum eitt slag av útjaðara. Spurningurin er so, um útjaðaraøkini laga mál sítt eftir miðstaðarøkinum. Økini eru: Vágar/Eiði : Tórshavn; Viðareiði : Klaksvík og Tvøroyri : aðrar bygdir í Suðuroy.
Eisini skulu eldri upptøkur nýtast at samanbera við:
Og í Tórshavn er ætlanin at kanna, um málførisbakgrundin hjá heimildarfólkunum spælir inn:
Arbeiðsetningurin fyri alla verkætlanina er:
A) at digitalisera og skriva av allar upptøkurnar og fáa til høldar metadata (t.e., hvørja bakgrund heimildarfólkini hava).
B1) at savna inn nýtt tilfar (ung, sum eru um 14-15 ár nú) .
B2) at avskriva tilfarið.
B3) at leggja ljóð- og avskriftir av øllum tilfarinum inn í eitt digitalt talumálskorpus, sum er lætt at leita í.
C) at savna inn upplýsingar um hugburð til mál og málvariatión; t.e. ótilvitaðar hugburðir, sum verða savnaðir inn við at gera grímukanningar.
D1) at analysera málbroytingar í veruligari tíð. Hugt verður at, hvat broytist og í hvørja ætt broytingarnar ganga; hugt verður at, hvørjar sosialar og samfelagisligar treytir kunnu liggja aftan fyri broytingarnar. Hetta verður so sett inn í eitt alment sosiolingvistisk orðaskifti um dialektbroytingar.
D2) at analysera tilfarið um hugburð.
E) at miðla tað føroyska tilfarið og úrslitini í einum fólksligum formi eins væl og vísindaliga, t.d. á ráðstevnum, bókum el. greinum.


text:
Í bók síni High Society skrivar bretski rithøvundurin Ben Elton, at rúsevnir eru alt ov álvarslig til, at vit kunnu lata brotsmenn taka sær av søluni. Tí er einasta loysn at gera øll rúsevnir lóglig, og selja tey undir skipaðum umstøðum.
Um eg havi hug til at gjalda fyri at síggja eina kvinnu ella mann lata seg úr, so er tað ein spurningur millum meg og viðkomandi. Strippið hendir vanliga í náttklubbum, har øll eru vaksin, og eiga at kunna avgera sjálvi, um tey vilja luttaka í hesum, tí rakar hetta hvørki Jenis ella nakran annan.
Ella kanska skuldi eg heldur sagt, illimenn búgva í Havn. Havnarbólkurin Synarchy spældi eina øgiliga ónda konsert í FLAGS-tjaldinum, her beint aftan á miðnátt, og her er ónt meint so jaligt sum tilber.
Tey, sum høvdu væntað at hoyrt Banaroo sungið síni hitt á Summar Festivalinum, fóru skuffaði til hús, tey fýra vóru á pallinum, men bæði sangur og tónleikur var á fløgu. Tað er ringt at ummæla eina konsert, har fýra fólk dansa afturvið eini fløgu.
Oddamaðurin Mikkjal G. Hansen var sum altíð ein orkubumba og hansara inniligheit er nærum ófatilig. Tó kundi man væl livað við tí, um hann valdi at tiga millum løgini, tí hansara viðmerkingar eru satt at siga flatar. Men meðan tónleikurin buldraði fyltu rødd og persónligheit pallin heilt út og komu langt út um pallkantin.


text:
Tíðindi
2. mai 2018
Torbjørn Jacobsen er formaður í eldrasamtakinum ímillum Runavíkar kommunu, Sjóvar kommunu og Nes kommunu. Á ellisheiminum í Runavík vóru tey somikið framsíggin fyrst í sjeytiárunum, at tey gjørdu ein svimjihyl.
So kom henda tíðin við hesi kreppuni, sum vit í Føroyum kanska ikki merktu so øguliga nógv til í 2008, men tá tóku tey og lótu av sparingum henda svimjihylin aftur, og spurt varð, hví skuldi akkurát svimjihylurin sparast burtur.
- Tað varð gjørt, og sum so ofta í Føroyum, hylurin varð ikki latin uppaftur, so eitt tað fyrsta, eg setti mær fyri, tá ið eg gjørdist formaður í eldrasamtakinum, varð at lata henda svimjihylin uppaftur, sigur Tórbjørn Jacobsen, borgarstjóri.
Í Runavíkar kommunu eru tey nú farin at fyrireika seg so mikið nógv, at frá 1. januar 2019 er tann svimjihylurin opin aftur.
Eitt annað mál, ið hevur verið arbeitt við í kommununi síðan miðskeiðis í sekstiárunum, er at byggja eina svimjihøll. Tey gróvu út longu í 1964 ella -65 omfyri tann gamla skúlan á Glyvrum, langt áðrenn Skúlin við Løkin kom.
- Tað stendur so sum eitt opið sár har, so hendi einki meir, og tað er einki hent, og kanningar vísa tað, at skúlabørnini í Runavíkar kommunu eru tey, sum eru nógv ringast fyri í Føroyum, tá ið tað kemur til svimjing – nógv ringast!
Tórbjørn Jacobsen vaks upp í Gøtu, og í Gøtu skúla var tað eitt fak at læra at svimja. Har var ein svimjihylur beint omanfyri skúlan við Gøtugjógv, men tá ið hann kom út á Glyvrar at ganga í skúla nakað út í 2. flokk, var hann tann einasti næmingurin í einum flokki upp á 30 næmingar, ið dugdi at svimja.
- So illa stóð til her á leiðini; tað er kanska blivið frægari, men tað er so øgiliga langt frá, at tað er góðtakiligt.
Borgarstjórin sigur, at í hansara kommunu hava tey eina samtykt í býráðnum at fara undir at byggja eina svimjihøll beint við síðuna av Skúlanum við Løkin, sum er í tí samlaða økinum, har tey hava fimleikahøll, fótbóltsvøll, ítróttarhøll. Altso, svimjihøllin fer at standa mitt í hesum deplinum. Tað er komið hartil, at tey, uttan at hava tosað so nógv um tað í eini tvey ár. Jú, tey tosa nógv her um vegir, men tey tosa ongantíð um tað, sum tey ætla at fáa í pottin, fyrr enn tað er í pottinum.
Tað, sum nú er farið í gongd í Runavíkar kommunu er sambært borgarstjóranum tað, at ein arkitektakapping verður útskrivað í næstum.
- Og vit miðja eftir at vera komin so mikið langt, tá ið 2018 er runnið, at tað ber til at skriva undir ein sáttmála við ein byggiharra at smíða eina svimjihøll í Runavík á ítróttarøkinum, sigur Tórbjørn Jacobsen.
Hann veit við vissu, at tað verður í hvussu so er teknað soleiðis, at tað verður tann frægasta svimjihøllin í landinum. Millum annað verður sjálvur hylurin 25 metrar langur, men við átta geilum. Tað er tvær geilir fleiri enn í Havn fyri at gera tað møguligt hjá bæði ítróttarfólki, borgarum yvirhøvur og ikki minst skúlabørnum at svimja í, at læra at svimja í og at kappast í, tí har verða fleiri hylar í rúmsáttari høll.
So at samanumtikið verða skúlabørnini í Runavíkar kommunu, ið eru ringast fyri, tá ið tað ræður um svimjing, kanska best fyri í øllum landinum.
Tað er í hvussu so er eitt veldugt lop av vippuni.
Myndatekstur:
Tórbjørn Jacobsen, borgarstjóri í Runavíkar kommunu, sigur, at ein arkitektakapping verður útskrivað í næstum um at byggja eina svimjihøll í Runavík mitt á ítróttarøkinum, so at skúlabørnini í Runavíkar kommunu, ið eru ringast fyri í øllum, tá ið tað ræður um svimjing, kanska verða best fyri í so máta
Tekstur og mynd: Sonne Smith
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Flaggdagshaldið verður við skúlan við Løkin 25 apríl kl. 15.00 (um ikki viðrar, verður farið inn í Løkshøll)
Óla Jákup Joensen, varaskúlastjóri heldur røðu, Nes Sóknar Musikkfelag spælir og Skótarnir, Svanur, Tjaldur, NSÍ, Støkk, Kappróðrarfelagið NSÍ, Skála Ítróttafelag, Skála Róðrarfelag ganga skrúðgongu.
Til ber at fáa kaffi og vaflur frá skótunum inni í kantinuni aftaná tiltakið.
Skrúðgongan fer frá Bank Nordik kl. 14.45
Ítróttafólk og Skótar verða biðin um at møta 14.30 við Bank Nordik.
24.04.2011
Flaggdagur 25.apríl
Flaggdagshaldið verður við skúlan við Løkin 25 apríl kl. 15.00 (um ikki viðrar, verður farið inn í Løkshøll)


text:
Frá IRF: Hevur tú fingið øðrvísi gráar posar hesaferð?
Í vikuni verða nýggj rull við gráum ruskposum frá IRF borin út til øll húsarhald, men vegna feilir á prentstaðnum stendur “grái virkisposin” á øllum hesum posum, umframt at einans 10 posar eru í rullinum.
Tilfar til broyting av byggisamtykt
Í samband við broyting av byggisamtykt er niðanfyri standandi tilfar tøkt.
Um broyting av byggisamtykt v.m.
Sambært løgtingslóg nr. 13 frá 21. mai 1954 um býarskipanir og byggisamtyktir, verður hervið gjørt kunnugt, at bygdarráðið í Hvalba á fundi tann 05.03.2018 hevur samtykt hesar broytingar til byggisamtyktina fyri kommununa.
Brandvenjing í skúlanum
Í morgun var brandvenjing í Hvalbiar skúla.
Dagføring av skúlagarðinum
Brosið stongir 11:30
Vegna jarðarferð letur Dagstovnurin Brosið aftur í morgin 8. mars kl 11:30


text:
Grein hjá Bjørn Kunoy um altjóðarættarligar spurningar í Arktis
Bjørn Kunoy hevur skrivað drúgva grein, ið er útgivin í síðstu útgávu hjá International & Comparative Law Quarterly.
Greinin nevnist “Assertions of Entitlement to the Outer Continental Shelf in the Central Arctic Ocean” og viðger, hvørji landgrunsrættindi strandarlond hava til arktiska økið, heruppií norðpólsøkið, hvussu langt hesi rættindi kunnu hugsast at strekkjast, umframt hvørjar altjóðarættarligar avbjóðingar gera seg galdandi í mun til at hondhevja kravdu rættindini.
International & Comparative Law Quarterly er útgivið av Cambridge University Press. Tíðarritið telist millum leiðandi vísindaligu tíðarritini innan altjóða lóg.


text:
Runavíkar kommuna setti hin 1. apríl í ár civilverkfrøðingin Lars Christian Kirkegaard í starvið sum leiðari á Teknisku deild og tekniska økinum hjá kommununi. Hann er 47 ára gamal og hevur lisið á Danmarks Ingeniørakademi 1990-94 og Danmarks Tekniske Universitet og Delft (Lærdur tekniskur háskúli í Hollandi) árini 1994-96. Lars hevur drúgvar royndir frá ymiskum verkfrøðiligum verkætlanum, og síðani 2009 hevur hann starvast hjá COWI sum prosjektleiðari. Hann er dani giftur í Føroyum, og er harvið væl kunnaður um føroysk viðurskiftir.
Í dag – 1. mai – er Bergur Didriksen settur í starv sum rakstrarleiðari á tí tekniska økinum. Eftir umskipingina av tí tekniska økinum fyri kortum, varð søkt eftir einum rakstrarleiðara, at leiða tað praktiska arbeiði, sum Tekniska deildin varðar av og stendur fyri. Starvið er staðsett á Lambareiði. Bergur Didriksen er giftur og býr á Skála. Hann er avlærdur skipsverkfrøðingur frá Helsingør Teknikum, ið nú verður rópt DTU. Seinastu árini hevur hann verið í starvi sum verkfrøðingur hjá Sjóvinnustýrinum.


text:
Boð eftir tyrluni og fjallabjargarum
20-04-2018 - 17:27 - Jóanis Nielsen
Kl 13.56 í dag fekk MRCC boð um, at ein dama hevði fingið skaða í fótin og var stødd norði á Kallinum, hon fekk ikki gingið og mátti tí hava hjálp.
Tyrlan varð boðsend og somuleiðis fjallabjargarar, tyrlan tók fjallabjargararnar umborð í Havn og fleyg norður á Kallin, har tann skadda kvinnan varð fingin umborð á tyrluna í øllum góðum, tyrlan fleyg kvinnuna til Klaksvíkar, har kvinnan varð flutt á Klaksvíkar Sjúkrahús.
Síðan fór tyrlan norður aftur á Kallin eftir hjálparfólkunum og fleyg tey suður aftur til Havnar.


text:
-
og halda, at
teir fingu sólina at rísa
Farna vikuskiftið høvdu javnaður og
tjóðveldi landsfundir í Klaksvík.
Við dyggari miðlaumrøðu og
viðmerkingum frá poltiskum eygleiðarum – politiskt samsintum, vórðu lurtarar,
hyggjarar og lesarar geitaðir um trupulleikar og møguleikar, hesir báðir sosialistisku
flokkarnir hava fyri stavn.
Álvarsligu greiningarnar av
politisku avbjóðingunum komu í hæddina, tá miðlarnir góðvarnir tóku á seg at
endurgeva bornu politisku páhaldini og sjálvrósið úr Klaksvík, samstundis sum
farið var væl um vikuskiftið, tá lurtarar og lesarar framvegis vórðu leskaðir
við greiningum frá virknum sum óvirknum politiskum verjum.
Fiffini
Sjálvsprísanin hjá floksformonnunum
um at hava rokkið stórbærum málum - málum, ið sambært politisku monologunum onnur
ikki megnaðu at loysa, mintu ikki sørt um lýsingarfiff fyri sølugassi.
Frættusnildirnar hjá floksformonnunum
vóru kryddraðar við tilgjørdari sjálvsrannsakan um at gongdin ikki hevði verið
vøkur. Kortini er ongantíð komið so nógv av skafti, varð avdúkað...
So hóast oddamenninir av órøttum
(sjálvandi) hava verið offur fyri trúloysingum í samgonguni, so hevði samgongan
vent gongdini – fólkafráflyting til
fólkatilflyting, ovurstóru virðini í samfelagnum eru komin í øllum fólkinum til
góðar, skattalætti til lág- og miðallønt, fólkapensionistar meira at liva av,
fyritíðarpensionistar fingið eitt lyft, arbeiðsloysið metlágt,
landskassaarvurin við milliarda halli var eftir einum ári vorðin til stórt
avlop – undirskot vent til yvirskot o.s.fr.
“Álvaratos. Tað kunnu vit í Javnaðarflokkinum meir enn so vera errin um”,
messaði løgmaður erpin, meðan hin floksformaðurin njóraði um samfelagsanda, uppbygging og samhaldsfesti – heldur enn
niðurgerð og egingirnd og kundi staðfesta, “at nógv er avrikað og stór tøk tikin – ja, tað mesta, ið eg veit um í
nýggjari tíð”.
Mikrofonhaldarí
At góða gongdin í samfelagnum í
minsta mun er orsakað av førda politikkinum, kom slettis ikki floksformonnunum
til hugs – og eingin miðil setti teimum viðkomandi og avdúkandi spurningar um
tað, bert endurtøkur og mikrofonhaldarí.
Hví vóru floksformenninir ikki konfronteraðir
við sannroyndina,
·
at fólkatilflytingin og vøksturin tók dik á seg longu
í 2013,
·
at undanfarna samgonga minkaði undirskotið frá
hálvari milliard til nærum javnvág í 2015,
·
at arbeiðsloysið í sama tíðarskeiði fór úr 7,5 %
niður í 2,5%,
·
at allar inntøkur undir 5500 kr um mðr. gjørdust
landsskattafríar,
·
at givni skattalættin í hesum valskeiðinum nærum
er skorin eftir sama leisti, sum borgarliga samgongan fyrireikaði,
·
at allar fráboðaðar afturrullingar av flatskatti
og forskatting av pensiónunum nú ósmæið verða innroknaðar í samgongureypið og samgongan
soleiðis hevur gjørt “kavráða, týnandi og kensluleysa” borgarliga politikkin til
sín egna
·
og at eingin grundleggjandi lógarbroyting
yvirhøvur er framd, sum hevur orsakað áhaldandi framgongdina í búskapinum?
Ja, viðmerkingarnar til sjálvrósið
kundu verið ótaldar, men har kom ikki eina tann einasti avdúkandi spurningur –
eingin kritiskur journalistikkur, so eiðasørt.
Alt dult
Heldur
eingir naskir spurningur um,
·
hví
íhaldni borgarligi fíggjarpolitikkurin annars er sleptur og at almennu
útreiðslurnar nú ótamdar dundra uppeftir og eru farnar um tær 800 mio afturat síðani
2015,
·
hví
minst helvtin av almenna útreiðsluvøkstrinum tilætlað er kamufleraður í grunnum
og øðrum almennum skattafíggjaðum skipanum,
·
hví
kommunurnar nú verða spentar fyri at rinda fyri partar av almenna ballinum,
uttan tær yvirhøvur eru spurdar
·
og
um ætlanin framhaldandi er at krevja enn meira eyka inn frá borgarum og vinnuni
at rinda fyri vaksandi almenna marglætið - higartil omanfyri hálva milliard?
Men
alt verður dult, tí eingin spyr.
Sóla sær
Ístaðin
sluppu floksformenninir ókritiskt at greina tekstin fyri lesarum, lurtarum og
hyggjarum.
Partskenda
miðlingin gav greiða fatan av, at stavnamenninir eru so sannførdir um egnan
dugnaskap, at teir sum hanar liva í teirri sælu vissu, at sólin rísir, tí teir
gala.
Og
hvís skulu teir ikki tað?
Eingin
spyr ella fortelur teimum ella lovprísandi floksumboðunum á vaglunum, at støðan
í veruleikanum er beint tann øvugta. At júst tí at sólin geislar, so kunnu teir
sóla sær í tí, sum onnur undan teimum hava avrikað.
Avrik,
sum av somu stavnamonnum og teirra verjum blivu háðað og speirikin, til tey
sjálvi ósmæðið gjørdu borgarligu úrslitini til síni egnu.
Bjarni
Djurholm


text:
30 august, 2015 , skrivað hevur ÁsacloseAuthor: Ása
Name: Ása Johannesen
Site:
About: Ása Johannesen kannar kombikk sum part av PhD útbúgvingini hon er í fer við at nema sær í Leeds. Hon er ikki heilt samd við seg sjálva um hon elskar ella hatar kombikk.
Tá hon ikki er í konflikt við seg sjálva um kombikk dámar henni at finnast at dummheitum, sum standast av religión og pátrugv annars. Serliga dámar henni ikki kreationismu og pástandir um hvussu væl tann nýggjasti new age “heilivágurin” riggar. Ása fer at royna at skriva okkurt hvønn mánað um mánaðarskiftið.See Authors Posts (27)
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Bárður Kass Nielsen svarað (Nýtt Sjálvstýri) svarað.
(Um blasfemiparagraffina) Nei, fari at atkvøða ímóti broyting
(Um fólkaskúlalógina) Kenni ikki nóg væl hesa lóg, so eg havi ikki ætlanir í verandi løtu at arbeiða fyri broyting av hesari Haldi ikki sjálvur at fólkaskúlin uppalir børnini at vera kristin. Men kristniundirvísing er ein nátúrligur partur av undirvísingini, tá vit liva í einum landi, har kristna læran hevur verið og framvegis er ein sentralur partur av, hvussu vit uppfata okkum sjálvi og samfelagið rundanum okkum.
(Um halgidagslógina) Tað gera tær í stóran mun í dag, so eg síggi ikki týdningin í at gera broytingar her.
(Um hjúnabandslógina) Mín fatan er, at hjúnarlagið er millum mann og kvinnu. Eg havi tí ikki ætlanir um at leggja uppskot fram um at broyta í hjúnabandslógini
(Um fosturtøkulógina) Mín fatan er, at fostrið er eitt individ, ið hevur rætt til at liva. Eg haldi tí ikki at vit skulu opna upp fyri at tað skal gerast lættari at fremja fosturtøku
(Um fólkakirkjuna) Fólkakirkjan byggir á krisna grundarlagið. Hetta er okkara mentanararvur, og er við til at definera okkara tjóð til tað sum tað er. Hetta er nakað vit eiga at verja um og varðveita Nýtt Sjálvstýri plagar ikki at útiloka nakran áðrenn samgongusamráðingar, og tað fara vit heldur ikki at gera hesaferð
30 august, 2015 , skrivað hevur GudloysicloseAuthor: Gudloysi
Name:
Site: http://www.gudloysi.fo
About: See Authors Posts (85)
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Rúna Sivertsen (Nýtt Sjálvstýri) svarað.
Eftir at hava hugsað meg um í nakrar dagar, eri eg komin til ta niðurstøðu, at spurningar tykkara krevja eina nógv breiðari viðgerð, enn bert nakrir krossar í einum spurnarblaði. Eg seti meg ikki føran fyri, upp á so stutta tíð, at argumentera fyri mínum svarum.
Eg kann tó viðmerkja, at vit hava fult trúar-. framsøgu-, skrivi- og talufrælsi í Føroyum, og tí kann eingin verða revsaður vegna trúgv ella meiningar. Føroyar verður stýrdar demokratiskt og tað merkir, at meirilutin ræður, eisini í spurningum sum teir, ið Gudloysi setir.
Uppá spurningin, hvørt eg hevði farið í samgongu við Miðflokkin, kann eg siga, at avgerandi fyri samgongusamstarv er altíð at náa so nógvum málum, sum til ber. So, um vit saman við Miðflokkinum kunnu náa okkara málum, er tað sjálvsagt ein møguleiki.
Vinarliga
Rúna Sivertsen
Valevni hjá Nýtt Sjálvstýri
29 august, 2015 , skrivað hevur GudloysicloseAuthor: Gudloysi
Name:
Site: http://www.gudloysi.fo
About: See Authors Posts (85)
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Anna Falkenberg (Sambandsflokkurin) svarað.
(Um samgongu við Miðflokkin) ??.
Anna Falkenberg
28 august, 2015 , skrivað hevur GudloysicloseAuthor: Gudloysi
Name:
Site: http://www.gudloysi.fo
About: See Authors Posts (85)
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Sonja J. Jógvansdóttir (Javnaðarflokkurin) svarað.
Góðu tit í Gudloysi Orsaka seina svar mítt – hetta er dottið niðurímillum í allari valrokanini – Alt tað besta, Sonja
(Um samgongu við Miðflokkin) Nei
Sonja J. Jógvansdóttir
28 august, 2015 , skrivað hevur GudloysicloseAuthor: Gudloysi
Name:
Site: http://www.gudloysi.fo
About: See Authors Posts (85)
Her upp undir løgtingsvalið 2015 hevur Gudloysi sent spurningar út til øll okkara valevni, fyri at finna útav hvønn hugburð tey hava til mál, ið hava við trúarfrælsi og sekularisering at gera. Soleiðis hevur Michael Dalbø (Fólkaflokkurin) svarað.
Takk fyri áhugaverdar spurningar. Ynski tykkum eitt gott val. Vh. Michael Dalbø
(Um samgongu við Miðflokkin) Ja.
Michael Dalbø


text:
Maskinmeistari
Tß James Watt *** hevi sÝna fyrstu dampmaskinu, legi hann samstundis grundina undir tann n˙tÝmans Ýdna og mekanisering, vit hava Ý dag, og skapai hann soleiis vinnuvegin hjß maskinmeistarum.
Maskinmeistarar eru tann bˇlkur av teknikarum, i hevur veri knřttur tŠttast at ovurmikla framv°kstrinum ß hesum °ki Ý skjˇtt 200 ßr.
Hesi or standa sum inngangur til ta minnisrit, i Maskinmestrenes Forening Ý Danmark gav ˙t Ý samband vi 100 ßra minningarhaldi tann 1. aprÝl 1973, og tey stafesta upprunan til maskinmeistarayrki.
Teir fyrstu maskinmeistararnir vˇru sjßlvlŠrdir, mean maskinmeistarar Ý dag eru teknikarar vi eini fj°lbroyttari ˙tb˙gving.
Vinnum°guleikar hjß maskinmeistarum kunnu lřsast Ý stuttum:
Verkstjˇri, orkurßgevi, vatnverksstjˇri, umhv°rvisrßgevi, umsitingarstjˇri, trygdarstjˇri, s°luverkfr°ingur, gˇkendur elinnleggjari, ketilpassari, k°limont°rur osfr.
Hetta eru yrki, i fevna um eitt breitt arbeis°ki.


text:
Áhugaverd verkætlan um, hvussu føroyskir sjúklingar uppliva tað at fáa viðgerð uttanlands
Áhugaverd verkætlan um, hvussu føroyskir sjúklingar uppliva tað at fáa viðgerð uttanlands
Í farnu viku hevði Fríði Jensen áhugaverda framløgu fyri Krabbameinsfelagnum, um verkætlan, ið hann, Marie Lundby Spanggård og Sophie Amalie Lykke Poulsen hava gjørt. Verkætlanin er um, hvussu føroyskir sjúklingar uppliva tað, at fáa viðgerð uttanlands.
Hetta er fyrstu ferð, at so víðfevnd kanning er gjørd, har 478 fólk við ymiskum sjúkum hava svarað, eisini fólk við krabbameini.
Kanningin vísir, at føroyskir sjúklingar siga seg sum heild verða nøgdar við viðgerðargongdina í útlandinum, hóast tað eru átrokandi trupulleikar, ið krevja broytingar. Til dømis vísir kanningin, at fjórði hvør sjúklingur ikki hevur álit á føroyska sjúkrahúsverkinum. Tað tykist serliga at vera grundað á metingina av tí klinisku dygdini í Føroyum, ov langari bíðitíð, at tey ikki kenna seg tikin í álvara og at tey alt ov seint verða send av landinum í viðgerð. Sjúklingarnir fílast á, at kunningin ikki er nóg góð, at samskiftið millum heilsustarvsfólk í Føroyum og í útlandinum ikki er nøktandi, og at tað eru trupulleikar við at deila journal millum londini. Hetta hevur við sær, at fleiri sjúklingar kenna tað soleiðis, at tey sjálvi partvís noyðast at taka ábyrgd fyri viðgerðini, og av tí sama eru ótrygg og ikki nøgd við viðgerðina, tey fáa. Kanningin staðfesti eisini, at føroyskir sjúklingar eru væl nøgdir við sjúklingahotellið Tórshavn í Keypmannahavn.
Krabbameinsfelagið fegnast um kanningina, ið eisini vísir, hvussu týðandi tað er at seta í verk fleiri av tilmælunum í Krabbameinsætlanini frá 2009, sum ikki eru sett í verk enn. Millum annað er tað týdningarmikið, at tað verða settir sjúklingasamskiparar í sjúkrahúsverkinum, sum skulu samskipa sjúklingagongdina hjá hvørjum einstøkum sjúklingi; at tað verða gjørdar heildartilgongdir fyri tey einstøku krabbameinssløgini, sum taka hædd fyri serligu føroysku viðurskiftunum og at tað við lóg verður ásett viðgerðartrygd fyri krabbameinssjúklingar, sum ásetir mest loyvdu bíðitíð til útgreinan og viðgerð.
Verkætlanini fekk fíggjarligan stuðul frá Sjúkrakassagrunninum, sum søkt varð um umvegis Krabbameinsfelagið. Framløgan kann síggjast her.
Á myndini eru Fríði Jensen og Durita Tausen, forkvinna í Krabbameinsfelagnum.


text:
Gjógv
Gjógv er ein bygd í Eysturoy og har búgva 39 fólk. Gjógv bygd er við 49 íbúgvum ein av teimum smærru í kommununi, men við sínum jarðartilfeingi og sum útróðrarpláss var hon fyrr munandi betri fyri. Gjógv er helst seinni bygd enn grannabygdin Funningur, men tó neyvan seinni enn tíðliga í miðøld. Útróðurin gav í síni tíð nógv virksemi í bygdini, og seinni hava nógvir skipsmenn verið við Gjógv.
Vanlukkur á sjónum raktu rættiliga tíðum bygdina, soleiðis sum mongu nøvnini við minnisvarðan bera boð um. Við nýggju tíðunum aftaná Seinna heimsbardaga fekk Gjógv bygd trupult við at varðveita fólkið á plássinum, og síðan hevur afturgongdin í fólkatalinum verið rættiliga støðug. Í bygdini er skúli, sum er bygdur í 1883. Eisini hevur bygdin samkomuhús.
Av vinnuligum virksemi við Gjógv kann nevnast Elementvirkið, sum varð stovnað í 1982. Her verða betongelement gjørt til ymiskar bygningar. Gjáarsmolt hevur eisini havt smoltstøð í bygdini, men soleiðis sum viðurskiftini hava lagað seg í alivinnuni, hevur støðin ligið still eina tíð. Tó verður vónað, at tá framleiðslan kemur upp aftur á sítt gamla støði, kann hetta virksemi takast upp aftur.
Ferðavinnan hevur havt ein vaksandi týdning fyri Gjógv. Longu í 1984 byrjaði Gjáargarður sum vallaraheim, og hann er framvegis vælumtóktur. Her kunnu umleið 100 fólk gista í senn. Í 2006 hevur tiltakið Gjógv Adventure havt virksemi við útferðum og við sølu av ymiskum til ferðafólk í gamla handilinum í bygdini. Við Gjógv er nógv vakurt at síggja: tey høgu fjøllini, gjógvin og ymisk støð nærhendis bygdina.
Norska filmsrøðin Buzz Aldrin, hvar bleivst tú av í ruðuleikanum? fer fyri tað mesta fram við Gjógv. Filmsrøðin var tann fyrsta filmsrøðin, ið var víst í norskum biografum, tað bleiv hon í 2011. Røðin varð eisini víst í sjónvarpinum hjá Kringvarpi Føroya nakað seinni.
Myndasavn[rætta | rætta wikitekst]
Keldur[rætta | rætta wikitekst]
Ávísingar úteftir[rætta | rætta wikitekst]
- Sigvardsen.net - Staðanøvn við Gjógv
- Gjogv.fo - Heimasíða (kelda)
- Faroeislands.dk - Gjógv
- Gjaargardur.fo


text:
Uppskot til viðgerðar á aðalfundinum skulu vera skrivlig og skulu vera nevndini í hendi í seinasta lagi 14 dagar áðrenn aðalfundin, t.v.s. tann 24. august 2013.
Uppskot skulu verða liðugt orðað – sett fram av talvfeløgum ella nevnd TSF – og greið at seta til atkvøðugreiðslu.
Skrá sambært lógunum:
- Formaðurin greiðir frá virki felagsins í farna ári
- Framløga av grannskoðaðum roknskapi til góðkenningar
- Nevndarval
- Val av 2 grannskoðarum
- Val av 2 dómsnevndarlimum
- Innkomin uppskot
- Limagjald
- Ymiskt
Í nevndini sita:
Finnbjørn Vang, form. (stendur fyri vali)
Elmar R. Fjallheim (stendur fyri vali)
Liljan Jacobsen (stendur fyri vali)
Ingolf Gaard
John Rødgaard
Møtið fjølment !


text:
Gittari
Ein gittari ella guitari er eitt streingjaljóðføri ella instrument ið oftast hevur 6 streingir. Nylon streingir á klassiskum gittarum og stál ella nikkel streingir á akkustiskum (stundum nevndir country-) gittarum og el-gittarum.
Søga[rætta | rætta wikitekst]
Søgan hjá gittaranum røkkur aftur til í minsta lagi ár 2.000 f.kr. Tað finnast figurar frá hesi tíðini í Egyptalandi sum ímynda kvinnur ið spæla á gittaralíknandi ljóðføri.
Orðið "guitar" kemur møguliga úr Spania ella frá persiska orðinum "Gui-Tar" ið betýðir "Hálvcirkul og streingir." Tað kann eisini stava frá tí (differentieraða) arábiska orðinum "Qitara" ið var navnið á einum ljóðføri, ið kom til Spania í 10'du øld.
Fyrstu ferð ið gittarin verður nevndur á skrivt er í 1500 talinum.
El-gittarin varð uppfunnin av Adolf Rickenbacker í samstarvi við George Beauchamp og Paul Berth í 1931. Humbucker-pick-uppið varð uppfunnið av Seth Lover frá Gibson.


text:
Orð: Eugéne Pottier
Lag: Pierre Degeyter
Týtt: Elin Henriksen og onnur
Viðmerking: Týddur til 1. mai-hald.
1. Kom kúgaðu kring allan heimin,
øll niðurboygd av sorg og neyð.
Nú kyknar eldurin úr eimi,
nú verður stríð um lív og deyð.
Gomlu skipan vit nú sundur bróta,
upp trælir, vit hava valt.
Og tey, sum áður máttu lúta,
úr ongum skulu gerast alt.
:,: So fylkjast vit á vali,
síðsta stríðið er í nánd,
og Internationali
ber sigurin í hond. :,:
2. Frá veldisharrum kemur einki,
ei heldur gud vit líta á.
Vit bróta sjálvi okkar’ leinkjur
og fulla frígering vinna tá.
Til at taka alt tað stolna aftur
og at slíta andans bond
krevst allur okkar’ egni máttur
og samanhald kring heimsins lond.
3. Tá kongar sínámillum kríggjast,
teir krevja, at vit koma við.
Men næstu ferð teir skulu síggja,
at vit einans vilja frið.
So tá boðið ljóðar: “Skjót tín næsta”
– vit venda vápnum við
ímóti borgarveldi versta –
og fylkjast síðan lið um lið.
4. Hoyr, arbeiðsfólk á sjógv og landi,
ein dag skal verðin gerast vár.
Tann stætt, ið alt frá okkum rændi,
hon skal fáa banasár.
Leingi hevur rovfuglur oss herjað
– vit hann skulu týna skjótt.
Og sigurin, sum vit tá verja,
ber eydnutíð til land og fólk.


text:
NSÍ var sett á stovn sunnudagin tann 24. mars í 1957, tá kvinnur og menn í Heiðunum og her á leiðini seg saman um nýtt ítróttarfelag, ið var tað fyrsta á eystara armi á Skálafjørðinum.
Navnið var frá fyrstu løtu Nes Sóknar Ítróttarfelag, stytt NSÍ. Hóast sóknin fyri mongum árum síðani er farin í tvey, hevur navnið øll árini verið tað sama.
Í fyrstu nevndini sótu Niklas Foldbo, formaður, Ib Haurits, næstformaður, Johanna Jacobsen (seinni gift Olsen), kassameistari og Jastrid á Roykheyggi, skrivari.
Fremsti undangongumaðurin var Ib Haurits, bakari av Tvøroyri, sum hevði tann fyrimun, at hann var einasti av stovnarunum, sum frammanundan kendi nakað serligt til skipaðan ítrótt.
Byrjaði við hondbólti
Fyrst og fremst hevði hann royndir frá hondbólti, og tí bleiv tað náttúrliga hondbólturin, sum setti dám á byrjanina hjá NSÍ. Ta fyrstu tíðina bar hondbóltsdeildin í felagnum navnið Tjaldur.
Longu frá byrjan lá í luftini, at málið var at íðka fleiri ítróttargreinir í felagnum. Frá 1960 bleiv NSÍ-navnið brúkt burturav, og eisini komu fleiri ítróttargreinar aftrat, so sum badminton.
Kappróður gjørdist fyrst í 60-unum ein ítróttargrein, har NSÍ stóð seg væl, og serliga verður tosað um árið 1962, tá tað á Vestanstevnu eydnaðist øllum bátsmanningunum hjá NSÍ at vinna sínar róðrar.
Fótbóltur burturav
Í 1972 kom fótbóltsvøllurin í Runavík, og longu árið eftir vann NSÍ sítt fyrsta heiðursmerki, tá dreingjaliðið kom í finaluna, har tað bleiv til silvur.
Seinni kom eisini ítróttarhøllin, umframt at ábøtur av ymsum slagi gjøgnum árini eru gjørdar á vøllin við Løkin, so hann í dag hevur framkomið graslíki og skjótt eisini fær áskoðarapláss, skipað eftir altjóða leisti og reglum.
Frá at hava verið felag við ymsum ítróttargreinum, er NSÍ í dag fótbóltsfelag burturav. Á vári í 1998 skipaði kappróðurin sítt egna felag, Kappróðrarfelagið NSÍ, og á heysti sama árið skipaði hondbólturin sítt egna felag, Hondbóltsfelagið Tjaldur.
Millum størstu feløg
Við sínum meira enn 600 limum telist NSÍ í dag millum størstu ítróttarfeløg í landinum. Umframt øll tey mongu, sum íðka ítrótt í NSÍ, er eisini eitt ótal av sjálvbodnum hjálparfólkum, sum virka fyri, at virksemið kann haldast á høgum stigi.
Hesi eru millum annað foreldur, sum gera ein stóran innsats við at hjálpa til á ymsan hátt, eitt nú við at koyra børnini til dystir, sum eru á útivølli. Gloymast skal heldur ikki trúgva áhugafelagið, sum mangan hevur roynst NSÍ hollur stuðul.
Eisini hevur felagið síni trúgvu viðhaldsfólk, sum í august 1999 skipaðu seg í fjepparafelagið Guliganz, ið kring landið alt er kent fyri sín góða hugburð og dygga stuðul, tá NSÍ spælir sínar dystir.
NSÍ hevur gjøgnum árini havt fleiri heiðurslimir, Klæmunt (Kemm) Weihe í Lamba og Niclas Højgaard, sála, í Rituvík, Jákup Mortensen í Runavík og Marna Olsen í Rituvík.


text:
20. mars 1958Nr. 13
Løgtingslóg um starvsmenn, sum seinast broytt við løgtingslóg nr. 36 frá 2. juni 1970
§ 1. Stk. 1. Sum starvsmaður eftir hesi lóg er at skilja:
a) persónur, sum starvast í handli, á skrivstovu ella á vørugoymsluavgreiðslu, sum kann setast javnbjóðis.
b) Persónur, hvørs starv er at veita tekniska ella kliniska hjálp, sum kemur ikki undir handverk ella ídnað, og hartil aðrir, sum starvast í arbeiði, sum kann setast javnbjóðis.
c) Persónur, hvørs starv er bert ella fyri ein meginpart arbeiðsgevarans vegna at hava eftirlit við útinningini av annans arbeiði.
d) Persónur, hvørs arbeiði fyri ein meginpart er av sama slag sum tilskilað undir a) og b).
Stk. 2. Tað er ein treyt fyri nýtslu lóginnar, at viðkomandi persóns arbeiðsmegi fyri ein meginpart er bundin í viðkomandi virki, og at hansara starv er soleiðis, at hann er undir fyristíling arbeiðsgevarans.
Stk. 3. Tænastumenn ríkisins, landsins, fólkaskúlans, fólkakirkjunar ella kommununar ella aspirantar til tænastumannastørv koma ikki undir hesa lóg, heldur ikki starvsfólk eftir sjómanslógini, lærlingar eftir lærlingalógini. Reglurnar í §§ 9-13 galda tó starvsfólk eftir sjómanslógini.
§ 2. Stk. 1. Starvsavtala millum arbeiðsgevara og starvsmenn kann bert sigast upp til uppathald eftir eini frest, sum givin er frammanundan samsvarandi stk. 2, uttan so, at avtalað er, at arbeiðið er bert fyribils ella sum roynd, og at hesi arbeiðsviðurskiftir vara ikki longur enn 3 mánaðir. Próvskylduna fyri, at tílík avtala er gjørd, hevur arbeiðsgevari.
Stk. 2. Tilsagnarfrestin til uppathald frá arbeiðsgevara síðu kann ikki setast stytri enn:
1 mánað frest til uppathald seinasta í einum mánað í fyrstu 6 mánaðar starvstíð.
3 mánað frest til uppathald seinast í einum mánað eftir 6 mánað starvstíð.
Uppsagnarfrestin verður longd við 1 mánað fyri hvørt 3. starvsárið, tó longst í 6 mánaðir.
Stk. 3. Uppsøgn starvsmans skal gevast við 1 mánað frest til uppathald seinasta í einum mánað, tó so at í skrivligum sáttmála kann longri uppsagnarfrest frá starvsmans síðu fyrisetast, men treytað av, at uppsagnarfrestin frá arbeiðsgevara síðu verður longd samsvarandi.
Stk. 4. Uppsøgn skal verða givin seinast í mánaðinum frammanundan tí 1. sum uppsagnarfrestin byrjar. Uppsøgnin má gevast í so góðari tíð, at starvsmaður fær farið frá, innan starvstíðin er úti eftir einari eftir starvstíðini givnari uppsagnarfrest.
Stk. 5. Um so er, at starvsmaður heldur fram í einum virki, eftir at tað hevur skift eigara, skal starvstíð hansara undan eigaraskiftinum roknast uppí starvstíðina, uttan so mótgangandi skrivlig avtala er gjørd við nýggja arbeiðsgevarin. Starvsmaður hevur, tá hann heldur fram hjá nýggja arbeiðsgevaranum við fyrr galdandi uppsagnarfrest, onki krav móti fyrra arbeiðsgevaranum fyri ikki at hava sagt upp.
Stk. 6. Um so er, at starvsmaður fær tænastuhús til sín og hús sítt til nýtslu sum lið í starvsavtaluni, skal uppsagnarfrestin vera minst 3 mánaðir frá arbeiðsgevara síðu. Starvsmaður við húsi sínum hevur rætt til móti leigu, sum fyrisett er, ella ókeypis at búgva í tænastuhúsunum upp í 1 mánað aftaná uppathald í starvinum, sama rætt hevur hús hansara við deyða starvmansins. Har arbeiðsgevari heldur tað vera neyðugt fyri virki, hevur hann tó rætt til at krevja flyting beinanvegin, móti at rinda flytingarútreiðslurnar.
Stk. 7. Hesar reglur víkja fyri uppsagnarfrestum starvsfelaganna í førum lógliga boðaðum arbeiðssteðgi.
§ 3. Stk. 1. Um so er, at arbeiðsgevari uttan grund sýtir at taka ímóti starvsmanni í tænastu sína ella uttan grund vísir honum burtur úr tænastuni, og starvsmaður við tænastuslitið eigur í longsta lagi 3 mánað frest samsvarandi reglunum í § 2, hevur arbeiðsgevari skyldu at rinda endurgjald svarandi til lønina til ta tíð, sum starvsmaður viðkomandi dag kundi verið uppsagdur, ella – um so er, at hann hevur fingið uppsøgn frammanundan – til uppsagnarfrestin er úti, um so er, at vanligar endurgjaldsreglur hava ikki størri andsvar við sær.
Stk. 2. Eigur starvsmaður við tænastuslit arbeiðsgevara longri enn 3 mánað frest, verður endurgjald at fyriseta eftir vanligum endurgjaldsreglum. Starvsmaður eigur tó endurgjald svarandi til lønina, til hann fer við 3 mánað frest eftir § 2.
Stk. 3. Um so er, at starvsmaður er festur fyri fyrisett skeið uppá 3 mánaðir ella stytri, galda somu reglur sum í stk. 1. Er starvsmaður festur fyri fyrisett skeið, sum er longri enn 3 mánaðir, og arbeiðsgevari sýtur uttan grund at taka ímóti honum ella vísur honum burtur, tá ið meira enn 3 mánaðir eru eftir av fyrisettu tænastutíðini, galda somu reglur sum í stk. 2.
Stk. 4. Henda grein kemur eisini til nýtslu, tá ið starvsmaður slítur tænastuna orsakað av grovari mishaldi frá arbeiðsgevara síðu.
Stk. 5.1) (Strikað).
§ 4. Um so er, at starvsmaður ikki kemur í ella rýmur úr tænastuni, ella arbeiðsgevari slítur tænastu orsakað av grovum sáttmálabroti frá starvsmansins síðu, eigur arbeiðsgevari rætt til endurgjald fyri tap, sum hann herav er komin undir. Av ólógligari burturveru ella rýming úr tænastu hevur arbeiðsgevari krav uppá endurgjald, sum er minst 1/2 mánaðar løn, uttan so, at serlig viðurskifti liggja fyri.
§ 5. Stk. 1. Verður starvsmaður orsakað av sjúku ikki førur at gera sítt arbeiði, er hansara tænastuvanrøkt at meta sum lógligt forfall, uttan so, at starvsmaður í starvstíðini hevur verið úti eftir sjúkuni við vilja ella grovum ósketni, ella at hann við svik hevur dult, at hann hevur gingið við sjúkuni.
Stk. 2. Tó kann vera fyrisett í skrivligum sáttmála í einstøkum tænastuviðurskiftum, at starvsmaður kann sigast upp við 1 mánað frest til uppathald, tá ein mánaður er úti, tá ið starvsmaður innan fyri eitt tíðarskeið av 12 fylgjandi mánaðum hevur tikið ímóti løn undir sjúku í 120 dagar tilsamans. Gildi uppsøgninnar er treytað av, at hon verður givin beint aftaná teir 120 sjúkadagarnar, og meðan starvsmaður framvegis er sjúkur, harafturímóti skerjist gildi ikki av, at starvsmaður er komin aftur í starvið, eftir at uppsøgnin er givin.
Stk. 3. Veitir arbeiðsgevari starvsmanni kostarhald og innivist sum part í løn, hevur hann skyldu at geva starvsmanni undir sjúku tørvandi røkt, so leingi hann heldur til í húsum arbeiðsgevarans.
Stk. 4. Undir sjúku, sum er longri enn 14 dagar, hevur arbeiðsgevari rætt til, uttan útreiðslur fyri starvsmann, at krevja sær upplýsingar um drúgd sjúkunar gjøgnum starvsmansins lækna ella gjøgnum ein av starvsmanninum valdum serlækna. Lúkar starvsmaður ikki hesa skyldu, uttan at góðar grundir eru til tess, hevur arbeiðsgevari rætt til at slíta tænastuna uttan frest.
Stk. 5. At starvsmaður verður innkallaður at gera verjuskyldu uttan fyri Føroyar, gevur ikki arbeiðsgevara rætt til at skeiða hann av, men hann kann siga honum starvið upp eftir reglunum í § 2. Starvsmaður eigur ikki rætt til løn undir fyrstu innkalling, meðan hann undir seinni innkallingum eigur løn fyri tann mánaðin, hann hevur verið kallaður inn, og næst komandi mánað.
§ 6. Stk. 1. At starvsmaður giftir seg, gevur ikki arbeiðsgevara rætt til at siga honum upp, uttan at halda seg eftir tí uppsagnarfrest, sum starvsmaður eigur.
Stk. 2. Kvinnuligur starvsmaður, sum er upp á vegin, hevur skyldu at siga arbeiðsgevaranum frá seinast 3 mánaðir, innan hon væntar sær at eiga. Ger hon ikki tað, hevur arbeiðsgevari rætt til at slíta tænastuna frá tí degi, umstøðurnar hava óarbeiðsføri við sær. Um so er, at sagt verður frá, kann arbeiðsgevari siga upp starvsmanni við teirri frest, sum henni tilkemur.
Stk. 3. Meðan kvinnuligur starvsmaður gongur við barni, hevur arbeiðsgevari skyldu at veita henni hálva løn frá tí degi hon gerst óarbeiðsfør, tó ikki longur enn 1 mánað frammanundan føðing til 1 mánað aftaná. Somu skyldur hevur arbeiðsgevari, um so er, at arbeiðsgevarin heldur seg ikki kunna geva henni arbeiði, hóast hon er ikki óarbeiðsfør. Um so er, at arbeiðsgevari sigur starvsmanni upp, hevur hann skyldu at rinda fulla løn til uppathald eftir teirri uppsagnarfrest, sum tilkemur starvsmanni.
§ 7. Tá ið starvsmaður doyr í tænastutíðini, eiga hansara eftirsitandi einkja ella børn undir 18 ár, sum hann hevði skyldu at uppihalda, løn í 1, 2 ella 3 mánaðir, eftirsum starvsmaður, tá hann doyði hevði havt 1, 2 ella 3 ára starvstíð í virkinum. Sama rætt hava børn undir 18 ár eftir kvinnuligan starvsmann, um so er, at faðirin er deyður, ella hevði ikki uppihaldsskyldu, tá móðirin doyði.
§ 8. Um so er, at arbeiði, sum starvsmaður skal útinna í arbeiðsgevara tænastu, hevur útreiðslur við sær til ferðir, upphald burtur frá húsum, hevur starvsmaður krav upp á, at arbeiðsgevari ber allar tørvandi útreiðslur, og at hann hevur skyldu at veita honum hóskandi forskot til rindingar av hesum útreiðslum. Hetta skal eisini galda, har tílíkar útreiðslur eftir avtalu rindast í løn ella provisión, men tær inntu sølurnar geva ikki nógmikið til rindingar av vanligum útreiðslum.
Stk. 2. Tær í §§ 3, 5, 6 og 7 nevndu veitingar verða at útrokna fyri provisiónsløntar starvsmenn eftir tí provisiónsinntøku, sum starvsmaður helst vildi havt fingið, um so var, at hann hevði ikki verið hindraður í starvi sínum í teim viðkomandi tíðarskeiðum.
§ 9. Stk. 1. Starvsmenn hava rætt at skipa seg í felag til røkingar av teirra interessum og geva felag teirra upplýsingar um lønarviðurskifti- og arbeiðskor teirra.
Stk. 2. Eitthvørt personale – hóast stødd tess – hevur rætt til gjøgnum felag sítt at krevja tingingar við leiðslu virkisins um lønar- og arbeiðsvilkor.
Stk. 3. Arbeiðsgevari hevur skyldu at føra gerðabók um tingingarnar, sum verður at undirskriva av báðum pørtum og harav verður útskrift givin bæði arbeiðsgevara og starvsfólki.
Stk. 4. Um so er, at semja ikki kemur í lag partanna millum, ella um annar parturin ber seg undan tingingum, hevur hvør av pørtunum rætt til at fáa tingingarnar framdar við uppílegging av semingsmanni eftir reglunum í §§ 10-12.
§ 10. Stk. 1. Semingsmaðurin eftir § 9 verður uppnevndur av landsstýrinum.
Stk. 2. Áheitan um uppnevning av semingsmanni skal gevast skrivliga og viðleggjast gerðabókini eftir § 9, stk. 3 og haraftrat ein stutt frásøgn. Um so er, at seming ynskist tessvegna, at annar parturin ber seg undan tingingum, skal bert ein stutt frásøgn viðleggjast.
§ 11. Stk. 1. Seinast 5 dagar aftaná sína uppnevning stevnir semingsmaður pørtunum saman og fyrisetur tíð og stað fyri tingingum.
Stk. 2. Tað er uppgáva semingsmansins undir forsæti hansara undir tingingum at fáa semju partanna millum. Um so er, at tað eydnast ikki, gevur semingsmaðurin landsstýrinum frásøgn um tingingarnar. Váttað avrit av frásøgnini verður send pørtunum.
§ 12. Undandráttur í førslu av tí í § 9, stk. 3 nevndu gerðabók og í at møta fyri semingsmanninum hevur við sær sekt, sum fer i landskassan.
§ 13. Stk. 1. Semingsmaðurin fær samsýning, sum landsstýrið fyrisetur.
Stk. 2. Tær útreiðslur, sum standa av semingini verða rindaðar ávegis úr landskassanum, men hvør parturin ber sín helming, sum kann krevjast inn við panting.
§ 14. Starvsmaður kann ikki uttan loyvi frá arbeiðsgevara taka sær starv uttanfyri tænastuna.
§ 15. Eftir at starvsmaður hevur givið ella tikið ímóti uppsøgn úr tænstuni, skal arbeiðsgevari geva honum tørvandi loyvi frá arbeiði at søkja sær annað starv. Starvsmaður skal tó sýna ynskjum arbeiðsgevara mest møguligt fyrilit soleiðis, at hann nýtir tær tíðir, sum hóska virkinum best, at leita sær eftir starvi.
§ 16. Stk. 1. Starvsmaður hevur til eina og hvørja tíð rætt til at fáa skrivliga váttað av arbeiðsgevara, hvussu longi hann hevur verið í tænastuni, hvat arbeiði hann hevur tikist við, hvat løn hann hevur havt, og í tilfelli av uppsøgn eftir áheitan upplýsing um grundina til avskeiðingina.
Stk. 2. 2) Brot móti hesi reglu hevur við sær sekt, sum fer í ríkiskassan.
§ 17. Hevur starvsmaður bundið seg til, at hann av kappingargrundum ikki má røkja handil ella aðra vinnu av vissum slag ella fáa sær starv í tílíkari, koma reglurnar í lóg um avtalur v. m. frá 8. mai 1917 §§ 36 og 38 í nýtslu. Skylduna hevur hann bert í eitt ár frá tí degi, hann fer, uttan so, at hann hevur fingið ella fær í skrivligum sáttmála fyrisett rímiliga samsýning fyri skerjingna í sínum vinnuvegi. Henda samsýning skal vera tilskilað fyri seg.
§ 18. Stk. 1. Tað er forboðið gjøgnum lýsingar at skila til, at starv er treytað av kapitalinnskoti ella at søkjandi, sum kann seta kapital í, hevur fyrimun.
Stk. 2. Um so er, at kontant depositum krevst inngoldið sum treyt fyri at koma í starv, skal virkisins navn og heimstaður tilskilast í lýsingini.
Stk. 3. Brot móti hesum reglum hava við sær sekt, sum fer í ríkiskassan.
§ 19. Stk. 1. Um so er, at arbeiðsgevari treytar, at starvsmaður skal seta kontantan pening í veð, skal hann setast inn á banka- ella sparikassakonto, og hann kann ikki takast út uttan við undirskrift arbeiðsgevarans og starvsmansins.
Stk. 2. 2) Brot móti hesum reglum hava við sær sekt, sum fer í ríkiskassan.
§ 20. Frá reglum í hesi løgtingslóg kunnu ongi avvik gerast í avtalu starvsmanni til meinar.
§ 21. Henda løgtingslóg kemur í gildi 1. juli 1958.


text:
BRÚÐARDAGAR 17. -19. mei
– Íblástur, tilboð og ein heppin vinnari á 12.500 kr. í gávukortum.
Í døgunum 17.-19.mei vera brúðardagar, har komandi brúðarpør og onnur kunnu uppliva brúðar- & veitsluróm á Hálsi. Vit sláa dyrnar upp fyri ársins brúðarráki innan brúðarkjólar, gallakjólar, brúðartyss, heiðursportur og borðpynti. Til ber m.a. eisini at uppliva nýggja rabarbusidaran, ið hóskar stak væl sum vælkomudrykk, síggja lekrar kreativar brúðarmyndir, fáa íblástur til vøkur, smørt og romantisk brúðar- og veitsluborð og mangt annað. Eisini verður tað ein heppin vinnari, ið vinnur eitt gávukort frá hvørjum veitara á 2.500 kr., íalt virði á 12.500kr.
Uttanlands eru brúðarmessur vanligar og eitt “must” hjá komandi brúðarpørum at vitja, fyri at fáa íblástur, hugskot, ráðgeving og góð tilboð.
Her heima eru ikki tílíkar brúðarmessur, tí hevur Thomas Dam á Hálsi tikið stig til brúðardagar.
Vit hava stílað fyri Brúðardøgum í nógv ár, men ynskja nú at bjóða eina breiðari heildaruppliving, tí eru vit farin saman við Brúðarlín, Blómuhúsinum, fotografinum Sunrid í Gong og Okkara, fimm førandi veitarar til brúdleyp og veitslur innan hvørt sítt øki. Saman kunnu vit nú bjóða øllum til tríggjar spennandi dagar, har brúðarrómur, blómur, brúðarslør, tónleikur, vøkur uppdekkaði borð, vælkomudrykkur, tyll og enska kongaliga brúdleypið vera í miðdeplinum. Her gerast dreymar veruleika.
Vinnarin av stóra vinninginum á 5 gávukort á kr. 2.500 verður funnin, umframt at Jens Marni spælir
Veitslu- & køksbúðin hjá Thomas Dam á Hálsi á Heykavegi 3 verður karmur um Brúðardagar, ið verða hildnir frá hósdegnum 17. mei og enda við einum stórfingnum braki leygardagin 19. mei, tá vinnarin av stóra vinninginum á 5 gávukort á 2.500 kr. verður funnin, umframt at Jens Marni Hansen spælir.
Brúdleypið hjá enska prinsinum Harry & Meghan verður víst á stórskýggja
Skráin:
Hósdagin og fríggjadagin:
Kl. 10-17.30 – Framsýning við tilboðum
Leygardagin:
Kl. 10 – Dyrnar lata upp við framsýning og góðum tilboðum
Kl. 11 – Brúdleypið hjá enska prinsinum Harry & Meghan verður víst á stórskýggja
Kl. 14 – Jens Marni spælir
Kl. 14.30 – Vinnarin av 5 gávukortum á 2.500 kr. verður funnin
Kl. 16 – dyrnar lata aftur.
Vinn gávukort á virði 12.500 kr. – Fyri at vera við skalt tú bæði:
1: Vitja Brúðardagar 2018
2: Luttaka/vísa interessu og deila hetta tiltakið (event) á Facebook.
Øll kunnu luttaka!
Brúðarkalendarin – Komandi brúdleyp
Deil hesa grein


text:
INNSKRIVNG TIL 1. FLOKK, FRÍTÍÐARSKÚLA OG FORSKÚLA
Foreldur ella verjar, ið ætla at lata barn/børn fødd fyri 1.
januar 2012 í 1. flokk í Tórshavnar kommunalu skúlar næsta skúlaár, kunnu nú
skriva barnið/børnini inn.
Innskrivingin er fyri skúlar, forskúla og frítíðarskúlar skúlaárið 2018/2019.
Freistin at skriva seg inn er fríggjadagin 19. januar 2018. Innskrivingin er bert talgild í ár í sjálvgreiðsluni á torshavn.fo. Beinleiðis leinki HER.
Tað ber til at biðja um at fáa barn/børn í ein av skúlunum, men er pláss ikki fyri øllum teimum næmingum, sum búgva næst við ávísan skúla í kommununi, verður neyðugt at flyta næmingar í skúla, har pláss er.
Tá ið innskrivingin er liðug, fáa foreldrini boð frá skúlanum, har barn teirra skal í 1. flokk.
Forskúli
Foreldur ella verjar, ið ætla at skriva børn í forskúla í Sankta Frans skúla ella i forskúla í Skúlanum á Argjahamri, kunnu skriva tey inn á torshavn.fo
Innskrivingarskjalið
Er okkurt viðvíkjandi innskrivingarskjalinum, ber til at fáa vegleiðing á telefon 214140 ella 281123.
Meiri fæst at vita
um innskrivingina í skúlunum ella á Mentamáladeildini, Katrin Ellingsgaard, málsviðgeri í skúlamálum, telefon 302010/281123.
--------
UM 1. FLOKK Í SKÚLANUM Á FLØTUM:
FYLG SLÓÐINI HER.


text:
Tann námsvísindaligi grundarsteinurin fyri Masterlæruskipanina er, at vit læra best í einum lærufelagsskapi. Masterlæruprojektið verður sostatt mett at hava stóran týdning fyri fakligu menningin hjá tí einstaka.
Á fyrstu lestrarhálvu er Masterlæruprojektið bygt upp soleiðis, at øll lesandi og atknýtt fakfólk í Masterlæruskipanini eru skipað í einum stórbólki, sum arbeiðir tvørturum fakøki við støði í einum felags tema. Í stórbólkinum fer ymiskt felagsvirksemi fram, eitt nú framløgur og kjak.
Masterlæruprojektbólkanir verða eisini skipaðir við støði í sama tema sum stórbólkurin. Soleiðis koma stórbólkurin og projektbólkanir í eitt dynamiskt samspæl við hvønn annan. Onkuntíð hittast tit sum lesandi sostatt í tykkara projektbólki, aðrar tíðir í stórbólkinum, har temaði er til kjak, og har tað verður møguligt at útveksla kritikk og stuðul millum bólkarnar.
Masterlæruprojektið fevnir um 15 ECTS.
Læruúrtøkur
- At arbeiða í einum fakliga stimbrandi umhvørvi, við góðum fortreytum fyri at fáa góð fjølboytt kjak frá fleiri vísindagreinum í senn.
- At framleiða vísindaligt grundað tilfar í einum praksisfelagsskapi, og samstundis megna at geva egi sjálvstøðugt skjalprógva íkast.
- Sjálvstøðugt at velja fakbókmentir og eitt grundað val av tilfari í mun til problemstilling (greiðsluevni) og fakevni.
- Sjálvstøðugt at sýna førleika til útveljing og nýtslu av týðandi og gagnligum amboðum innan egnu fakligu metodu.
- Sjálvstøðugt at bera fram teori, metodu, greiningar og úrslit á vísindaligan hátt.


text:
Kvinnur 1. deild, 6. umfar: HB – ÍF/Víkingur 5-0 Kvinnurnar vunnu, farna mikukvøld, ein trivaligan sigur á samansetta liðnum hjá ÍF og Víkingini. Vit hava fingið góða dystarfrásøgn frá Ninnu og Ásu: Næsti dystur á
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað er tápulig gudsdýrkan at gera gudstænasturnar meiri umráðandi enn Guð.
William Shakespear


text:
Vinnutíðindi
Ísraelstiltøk í Sandavági, Argjum og Leirvík
14. Sep 2011
Frá 14. – 18. september skipar Ísraelsmissiónin fyri ísraelstiltøkum í Sandavági, á Argjum og í Leirvík. Aðalskrivarin í donsku Ísraelsmissiónini, Bodil Skjøtt, virkar við...
les meir
Skattapolitikkur avgerandi fyri búskaparvøkstur
14. Sep 2011
Valstríðið til løgtingsvalið 2011 er nú so smátt byrjað, og kjakast verður eisini um føroysku skattaskipanina . Hetta fegnast Føroya Arbeiðsgevarafelag um, tí skattaskipanin er ein av teimum størstu forðingunum fyri búskaparvøkstri í Føroyum. Og búskaparvøkstur er neyðugur, um vit vilja varðveita ta vælferð, sum vit hava í dag.
les meir
Umboð frá P/F Fiskaaling á Aqua Nor alisølustevnu í Trondheimi
14. Sep 2011
Frá 16. til 19. august 2011 var alisølustevna hildin í Trondheimi í Noregi. Hetta var 17. sølustevnan í røðini.
les meir
Eik hevur pant í horukassa
31. Des 1899
Perlur: Eik hevur kravt hetta húsið á tvang fyri eitt pant uppá kr. 331 túsund, men føroyski bankin fíggjar okkum vitandi ikki virksemi í húsinum. Hetta avdúkaði Oyggjatíðindi 4. desember 2009.
les meir


text:
Umhvørvisvika í Klaksvíkar Kommunu
Hendan vikan, 14.-18. mai, er halgað umhvørvinum. Tað er kunningarstovan, VisitNorðoy, og Klaksvíkar Kommuna, ið skipa fyri. Vikan tjóvstartaði longu í gjár, við at Hanus á Gørðum, prestur, helt guðstænastu við viti og skili sum evni. Hvønn dag frá klokkan 9 og til kl. 17, uttan leygardagin, tá tað er kl. 10-14, ber til at heinta sekkir á Norðoya Kunningarstovu at heinta rusk í.
Um vit kaga í skránna, so verður framsýning av súkkluni hjá Høgna Mohr alla vikuna. Hon kemur at standa inni á Bókasavninum og kann síggjast frá kl. 13 til 18. Týsdagin 15. Mai verður felags gongutúrur fyriskipaður út í Grøv, og rusk kann heintast á øllum túrinum. Tiltakið er partur av ABC-Sálarheilsu og er fyri alla familjuna. Byrjað verður kl. 17.
Mikudagin 16. mai er kjakfundur á skránni í Spaniastovu. Ragnheiður Bogadóttir frá Fróðskaparsetrinum kemur at vera orðstýrari, og luttakarar koma frá Ringrás, IRF, Klaksvíkar Kommunu, Føroya Landsstýri og Endurnýtsluni í Klaksvík. Evnið er burturkast, skiljing og endurnýtsla. Fundurin er frá 19:30 til 21:30. Hóskvøldið sýnir Atlantis filmin Trashed kl. 19.
Fríggjadagin 18. mai verður fyrst útikonsert kl. 11, har Rakul Ró og skúlanæmingar av Skúlatrøð framføra uttanfyri Norðoya Kunningarstovu. Barnagarðsbørn vera eisini við. Heitt verður á áhoyrarar um at lata seg í endurnýtsluklæði og gjarna at hava endurnýtt ljóðføri við sær. Konsertin varir í ein tíma. Seinnapartin kl. 16:30 er tiltakið “Matoyðsl sum rótasúpan” á skránni, har matur, ið annars hevði farið burtur, verður gjørdur í felag á Húsarhaldsskúlanum. Fólk verða biðin um at hava egna skeið og skál at eta úr við sær.
Stóri endabresturin er leygardagin, hvítusunnuaftan. 200 trø at seta niður verða latin teimum fyrstu 200, ið koma at heinta tey á Norðoya Kunningarstovu frá kl. 9-12. Samstundis, og á sama staði, ber til at heinta ruskposar. Kl. 10 til 13 er framsýning á Bókasavninum við tekningum, sum næmingar í 4. flokki hava teknað, og verkum úr burturkasti, sum frítíðaransingin og børn undir skúlaaldur hava gjørt. Kl. 11 til 11:30 verður súkkling fyri øll. Byrjað verður við Kunningarstovuna. Á sama staði selir Vistgrøði matvørur í leysari vekt frá kl. 11 til 14. Her verður heitt á fólk um at hava egin íløt við sær. Á ovaru hædd í Norðoya Kunningarstovu verður vegleiðing um at planta egið grønmeti, eisini kl. 11-14 leygardagin 19. mai, hvítusunnuaftan.
Aðrastaðni í blaðnum er kort yvir, hvussu ruddað verður, og hvør ruddar hvar í umhvørvisvikuni. Í Svínoy, Kalsoy, Árnafirði og Ánunum fáa fólk útflýggjaðar posar frá lokalum fólki, og alla vikuna hevur Endurnýtslan í Klaksvík opið kl. 16-19, leygardagin 19. mai tó 15-19. Tað er her, at ein skal lata elektronikk, jarn og annað metal, herundir eitt nú súkklur, dósir, takplátur og káplar.
Alt endamálið við hesi vikuni er at varðveita náttúruvøkru økini í Klaksvík til komandi ættarlið. Fyriskipararnir skriva, at alt ov nógv burturkast, sum er skaðiligt fyri plantu- og djóralívið, endar úti í náttúruni. Heitt verður á so nógv fólk sum møguligt at standa saman og taka lut í ruddingardøgunum hesa umhvørvisvikuna, umframt altíð at brúka vit og skil, tá tað kemur til burturkast.
Norðlýsið kann bara taka undir við øllum tí, sum verður sagt í tíðindaskrivinum frá fyriskiparunum, og ynskir øllum eina hugaliga Slóða fyri-ruddingarviku!


text:
Uppskot um gerð av nýggjari forsorgarlóg
Uppskot til samtyktar
Løgtingið heitir á landsstýrið um at seta niður eina skikkaða serfrøðinganevnd til at eftirmeta
øll viðurskifti, sum eru tengd at galdandi forsorgarlóg, og grundað á hesa eftirmeting smíða
uppskot til nýggja føroyska forsorgarlóg at leggja fyri Løgtingið, sum tekur støðið í dagsins
samfelag og tí veruliga tørvi, ið borgarin hevur í einum framkomnum vælferðarsamfelag.
Viðmerkingar:
Verandi forsorgarlóg er fleiri enn fýrati ára gomul. Broytingar eru gjørdar hesi árini, tó er
hugsandi, at umsitingarlig siðvenja kann hava skeiklað ætlanini við upprunalógini so nógv,
sum ein so týðandi vælferðarlóg verður brúkt dag og dagliga. Vit liva í einum heilt øðrum
samfelagi ídag enn fyri góðum fýrati árum síðani, og tí má nýggj lóg smíðast við ásetingum,
sum standa í mun til dagsins samfelag.
Ymiskar fatanir eru um, hvussu fram skal farast hesum viðvíkjandi. Onkur, eitt nú verandi
landsstýrismaður í almannamálum, hevur ta áskoðan, at frægast er at broyta seg burtur úr
trupulleikunum við støði í verandi lóggávu, meðan onnur halda, at frægast hevði verið, at
smíða eina heilt nýggja forsorgarlóg. Uppskotsstillarin hellur til seinnu áskoðanina. Í
viðmerkingunum til ein skrivligan fyrispurning, sum Finnur Helmsdal, sáli, setti Hans Paula
Strøm,táverandi landsstýrismanni í almannamálum, sigur hann, sum annars mundi vera ein av
teimum, ið hevði frægast innlit í føroyska almannalóggávu:
Eitt tað fyrsta, ið Helena Dam á Neystabø kunngjørdi sum landsstýrismaður í 1998, var, at
hon ætlaði at gera eina nýggja forsorgarlóg. Síðani eru allir landsstýrismenn í
almannamálum komnir við somu fráboðan. Nú skjótt níggju ár eru liðin, heldur spyrjarin, at
tað kundi verið áhugavert at frætt nakað um, hvussu langt áleiðis er komið við nýggju
forsorgarlógini…………………….
………..Spyrjarin heldur, at tað helst er rættari fyrst at biðja viðkomandi
fakbólkar/brúkarabólkar og onnur um at vera við til at orða eitt grundarlag undir lógini. At
fáa nevndu bólkar at vera við til at orða endamálið við lógini í mun til avbjóðingar, allar
potentiellar brúkarar og kanska ikki minst, hvussu lógin á besta hátt og í mesta mun kann
tillagast gongdini í samfelagnum. Tað er helst lítið at ivast í, at júst fakbólkar og
brúkarabólkar eru fremstu serfrøðingarnir í so máta. Tá bæði grundarlag, endamál, alt
viðvíkjandi málbólkunum, er orðað, tá er løtan hjá løgfrøðingunum at fara undir at orða
sjálva lógina. Sjálvandi við atliti at tí tilfari, sum er komið burtur úr fyrireikandi arbeiðnum.
Nú hoyra vit umboð fyri ein brúkarabólk siga alment, at verandi forsorgarlóg ikki hóskar til
dagsins samfelag. At hon langt frá nøktar tann tørv, sum verandi brúkarar hava, og er hetta
væl í tráð við tað, sum aðrir brúkabólkar hava ført fram. Tí er forsorgarlógin hvørki eitt gott
ella viðkomandi tilboð í nógvum førum. Spyrjarin hevur spurt seg fyri ymsastaðni, um
Almanna- og heilsumálaráðið hevur vent sær til fak- ella brúkarabólkar við nýggjari
2
forsorgarlóg fyri eyga, og sigur ongin seg hava fingið nakra áheitan, og tey siga seg heldur
ikki kenna til slíkt virksemi. Vit vita, at onkur persónur hevur verið settur í ávís tíðarskeið at
arbeiða burturav við eini nýggjari forsorgarlóg, og at tað tá fór fram nakað, sum minnir um
tann arbeiðsháttin, sum er lýstur omanfyri, men er nú langt síðan, at hetta arbeiðið helt
uppat. Tí kundi verið áhugavert at vita, hvussu Almanna- og heilsumálaráðið arbeiðir við
lógini, og hvussu nógv fólk og hvussu nógv tíð verður nýtt í hesum sambandi.”
Sum tað greitt gongur fram av omanfyrinevndu viðmerkingum, so hava fleiri landsstýrismenn
á økinum róð framundir, at teir høvdu ætlanir um at gera nakað við málið, men enn er at kalla
onki hent. Verandi landsstýrismaður hevur fyri kortum sagt tað sama á tingi, men sum skilst,
stendur og fellur hetta arbeiðið við tí skikkaðu yvirskotsorku, sum kann finnast í ráðnum. Tí
kann ikki roknast við, at hetta arbeiðið verður annað enn viðfáningur, so stríggin sum dagurin
hjá hvørjum einstøkum í Almannamálaráðnum má vera, táið hugsað verður um hvussu
umfatandi og stórt hetta økið er í politisku skipanini.
Frægasta loysnin er tí at seta eina skikkaða uttangarðsnevnd at taka sær av málinum
samsvarandi samtyktartekstinum. Hendan nevndin eigur sjálvsagt at fylgja mannagongdini,
sum Finnur Helmsdal skeyt upp í fyrispurnigninum frá 2007, har mælt verður til, at fara út í
sjálvt feltið fyri at finna útav tørvinum og grundarlagnum undir eini nýggjari føroyskari
forsorgarlóg. Eftir tað er málið ein uppgáva hjá løgfrøðingum, sum skulu stúgva saman
uppfatanirnar í ein lógarkarm, sum menn og kvinnur so kunnu snikka til, alt eftir hvussu
politiska rákið til ta tíð vendir.
Hvørjar fíggjarligu avleiðingarnar vera av eini nýggjari forsorgarlóg veldst um støðið, sum
ein politiskur meiriluti til ta tíð ætlar skal vera galdandi í Føroyum. Retrospektivt ber tó til at
staðfesta hesa gongdina í útgjaldingunum hesi seinastu árini:
Vanlig forsorg
60.000
80.000
100.000
120.000
140.000
160.000
180.000
R1997
R1998
R1999
R2000
R2001
R2002
R2003
R2004
R2005
R2006
R2007
R2008
J2009
J2010
AR
tús. KR
Kelda: leiðslukunningarskipanin, Ár søgulig
3
Útreiðslugongdin frá 1997 fram til 2010 er teknað samsvarandi tølum frá leiðslukunningarskipanini.
Útgreinaðu tølini liggja við uppskotinum sum fylgiskjal.
á Løgtingi, 26. februar 2010
Tórbjørn Jacobsen


text:
Dustsúgvarin
Tað er óskiljandi, at hann ikki fekk ta littereru virðislønina hjá Nobel. Ongin ivaðist í formatinum, men kanska var tað ein bági, at fólk í øllum heiminum tímdu at lesa skaldskap hansara, og megintrekin mundi vera støða hansara andvegis amerikanskari imperalismu. Graham Greene. Mýruvongur var hann ikki, og táið hann skrivaði søguna um James Wormold, hevur hann verið í essinum. ”Okkara maður í Havanna”. Hann er ein gemenur borgari, ikki serliga vitbjartur, og lívbjargar sær so dánt sum sølumaður. Er dustsúgvara agentur, og táið konan ikki orkar hann longur, og dótturin er ein dýrkandi tannáringur, linkar hann í kongunum og gerst av órannsakiligum grundum spiónur hjá bretsku fregnartænastuni. Haðani fer hann inn í eina gátuføra og fløkta lívsleið. Íspinnur fiktivar fregnarar fyri at vaksa um gasjuna, og tíðum má endi gerast á teimum, fyri at MI5 ikki skal rekja fløkjustampin upp í høvdi hansara.
Hann spelar undan sínum egnu lygnum, broytir ofta kós í tøkum tíma, og í grundini er tað bara naiviteturin í London, sum bjargar honum í alt ov langa tíð. Skemtiligasta hendingin er, táið hann boðar frá, at ein flogskipari hjá Cubana Airlines hevur sæð nakrar nýggjar hernaðarinstallatiónir í Sierra Maestra fjøllunum har eysturi í landinum. Róð verður framundir, at hetta eru skotrampur til kjarnorkuvápn. Hesin heilaspunin endar við, at krav kemur úr bretska høvuðsstaðnum um, at hann fær til vega tekningar og haldgóða dokumentatión. Nú eru góð ráð dýr. Nú vigar agenturin í Calle Lamparilla á eggini. Hann tekur kjansin, sendir teimum nýtsluleiðbeiningina til hin nýggjasta dustsúgvaran á marknaðinum, og í eina tíð letur høvuðsstøðin seg tøla, men táið teir vilja hava meira at vita frá cubanska pilotinum, tá ger hann fyrsta fiktiva drápið. Hann letur seg súgva inn í magan á tí stóra hugsjónarliga dustsúgvaranum, sum stjórnaði heiminum í kalda stríðnum. Tað stríðið er lokið, men stríðið um ognarrættin til matrikkulin Føroyar er ikki av. Eftir stórt hundrað ára tjóðskaparstríð í landinum sova danskir stjórnarmenn tryggari enn nakrantíð undir liðini á sínum konum um náttina. Teirra treytaleysa trygd situr í einum gevaldigum meiriluta á tingi og úti við glóðheitu heimastýrisradiatorarnar í Tinganesi. Jóannes og Jørgen og ytstur ”Okkara maður í Havn”.
Stikk gradistokkin upp í endan á danska hjálandinum Føroyar og ger eina skjóta niðurstøðu. Fjøruti ella hálvthundrað ættarlið av sprelskum fløttum – nýbyggjarum – livdu og yvirlivdu av síni egnu uppdrift í pakt við tær natúrligu fyritreytir, tey sjálvi høvdu valt at búleikast undir. Stríðið um veruliga valdið yvir oyggjunum broytti alt. Íhaldið og teirra samhugaðu í landsuðri kuppaðu fólkaviljan, og dystin lærdir danir funnu upp ein dustsúgvara við tveimum koblingum. Annar varð settur niður á skallan og hin inn á fótamørin á føroyingum. Ein lokað skipan sum seig vitið úr høvdinum og fylti magan við eitri. Táið eg hoyrdi Einar Már siga frá sigoynaramammuni og tíggju – 10 – ára gamla soni hennara í eini coupé á lunnavagni á Sørmlandsleiðini í Svítjóð fekst hugasamband við støðuna í Føroyum. Drongurin við krunkasvarta hárinum og stóru brúnu eygunum er farin at ressast, tað letur áhaldandi í honum, hann júkar og júkar um eitthvørt á einum óskiljandi máli, og bráðliga knappar hon blusuna upp, stingur aðra hondina innum, og tekur annað bróstið fram. Hann sýgur alt hann orkar, og táið hann hevur fingið seg ótystan, skúgvar hann bróstið frá sær og leggur seg afturá í setrinum og ropar. Eftir tað fær hann sær eina sigarett, festir í og roykir sum var onki sjálvsagdari.
Politiska skipanin í Føroyum gavst at virka, táið danski barmurin tók at skroyva meira upp í høvdinum enn egin vilji, vón og áræði. Brúkið av vitinum er øvut proportionalt við lægranina úr danska júgurinum. Ákomnir og sjálvselvdir konjunkturar – sveiggj – og kreppur stjórna Føroyum. Ongin andmáttur finst ímóti hesi sjálvvirkandi kringekjuni, karusellini, har búsningarnir eru slitnir í nakka, og ferð og kós burturav verða stjórnað av skiftandi kringumstøðunum og ikki av teimum, sum vit hildu vera umboðandi ræði hjá fólkinum. Politikarunum. Í løtuni spela vit tivandi undan eini stórari kreppu. Ferðin á kreppuni er á leið ein milliard um árið. Tríggjar milliónir um dagin. Hundrað og tveyti fimm túsund um minuttin. Tað gongur soleingi kreditorarnir tíma, og reytingarnar hjá Moody´s taka støði í ríkiskassanum danska. Politikkur átti at snúð seg um hugsjónir, vald og samstarv um tað skilabesta fyri land og fólk. Ein glotti sást í sjónarringinum fyri einum dúsini av árum síðani, men eftir tað køvdi hann av aftur, og tað ringasta sum hendi var, at partur av politisku tjóðskaparrørsluni snávaði og legði seg viljaleysa upp í føvningin á íhaldinum og útlendska valdinum í Føroyum, hin magadrigni Fólkaflokkurin. Nú snýr føroyskur poltikkur seg bara um, at føroyska útgávan av Ripp, Rapp og Rupp, Jóannes, Jørgen og Kaj Leo, sleppa at sita mið- og málleysir inni við fløvan frá heimastýrisbríkini, – tað veri seg í Tinganesi ella úti í Albert Hall. Teir hava sitið og bíðað, og teir bíða framvegis eftir ringastu óløgunum, ímeðan teir hava skeklað natúrligu javnvágirnar úr búskapinum, íblástir av svarta skúlanum í Chicago. Partur av fíggjarnevnd løgtingsins royndi seg sum autonom fraktión í vár, táið vit smoygdu ein karm niður um herðarnar á teimum, – um ikki annað fyri at fáa javnvágirnar á rætt kjøl aftur yvir tíð. Tað tykist sum hava teir fult og heilt misskilt, hvat endamálið við átakinum var. Nú fara teir inn undir dýnurnar á hvørjum sambýli, hvønn skúla og studentarnir verða vendir í grindini úti á Fróðskaparsetrinum, tí hædd skal ikki vera tikin fyri hesum og hasum. Skeivleikar í strukturum skulu rættast, men tað kemur ikki sitandi resjiminum til hugs at gera nakað við ein trupulleika, sum kostar eina heila fíggjarlóg í einum valskeiði. Kreddan er nú at spara í mun til skeiklaðar bygnaðir. Deyðskósin er vís. Ikki hjá teimum veruligu Føroyum, men hjá danska heimastýrinum Føroyar.
Ábyrgd, ræði og rættur eru skeklað sundur. Vitið og viljin eru tódnað samsvarandi donsku bróstamjølkini, helst væl meira enn tað, og framvegis hevur hetta ússaliga gjaldið á 600 milliónir nógv størri týdning fyri okkum enn tær 12 milliardirnar, vit sjálvi megna at skapa av búskaparrensli.
Hvørji eru so útlitini og neyðugu átøkini?
Lítið kom burturúr, vit vóru jú ein hopleysur minniluti á tingi. Orðini eigur Sigurð Joensen. Ein av teimum frægu, sum bar kyndilin fram á vegin eftir svikið, sum danir og serliga egið íhald framdu, táið heimstríðið var av. Tjóðveldi er og skal verða avantgardan í tjóðskaparstríðnum. Vikast má ikki frá upprunastevnuni, sum fyrst og fremst er ein sjálvberandi búskapur og skipanin av eini føroyskari Republikk. Rekast heimastýrisvindar inn um mark, skal ondt med ondt fordrives. Ein støðug innansyndis katharsis – reinsan – má forða fyri rotinum, sum altíð og stund liggur á lúri. Onkuntíð tykist tað, sum í meira lagi av pipari og heldur minni av salti jarðarinnar er latið í politiska súpanarpottin. Ein partapolitiskur spjótsoddi er ikki nógmikið fyri at røkka málinum. Løgtingið er størsta forðingin fyri at nakað hendir í landinum, stóru flokkarnir skáka støðugt hvønn annan og smáu flokkarnir standa á beinunum av bíligari populismu. Parlamentið í eini koloni hevur eittans endamál, – at varðveita status quo. Lesið tingskipanina. Hon ásetir, at tingið ikki hevur vald til at gera lógir, sum stríða ímóti donsku grundlógini og donsku heimastýrislógini. Ein lokað ostaklokka sogin saman við so nógvnum trýsti, at ongin megi, ongin parlamentarisk kílakraft, fær tveitt okið av sær. Hugburðurin er eyðsýndur, og tí kemur loysingin ongantíð úr løgtinginum.
Tað er bara megin hjá fólkinum, sum megnar at gera nakað við hetta málið, ið er kvintessensurin í føroyskum politikki og samfelagsmálum. Bara har, handan skallabeinini hjá hvørjum einstøkum okkara, á bygd og í bý, finst tann frummegin, sum megnar at lyfta lokið av ostaklokkuni aftur. Feskastu dømini um hesa megina finna vit í gomlu terror- og politistatunum eystanfyri, táið ein brádlig metamorfosa konverteraði fólksins solidaritet við sjúku skipaninnar til eina rørslu, sum en bloc fór sum ein flóðalda gjøgnum gøturnar, og tók ræðið frá teimum, ið ongantíð høvdu fingið tað frá øðrum enn sær sjálvum, ella uttaneftir, – eitt nú úr Kreml. Prag. Berlin. Bukarest.
Føroyar eru ringar av krími, tí ongin tímir at stjórna teimum. Sjónligasta symptomið er núverandi samgongan. Alt flýtur, alt gongur uppá besta beskubb. Status quo er tað sama sum at ganga eftir hæli. Responsibla fólkaræðið, ið eittans hevur sum endamál at sæta egnari reyv undir ostaklokkuni, at skrúva antennurnar eftir tí sum sterkastu áhugamálini og kapitalurin vilja í løtuni, er óhaldbari tilstandurin.
Ímóti hesum stendur loysingin. Og bara loysingin. Ikki tí, at hon sum so, er eitt endamál í sær sjálvum. Hon er nationalstaturin sum skipar tjóðini ein tryggan karm, ið ger hana føra fyri at agera í heilum líki. Har rættur og ábyrgd aftur sveiggja í takt. Í fyrstu atløgu krevjast offur, tað hava øll kúgað fólk ásannað, men nær hava vit hoyrt um eitt fyrrverandi hjáland, sum er kropið undir viðvendu imperialistisku ostakúpuni aftur? Og táið sjónin aftur flytur seg frá kyklopisku staranini eftir ríkisveitingini og sær grasgrønu líðirnar í samfelagnum, har føroyingurin longu nú megnar at skapa tjúgu ferðir tað sum seyrar úr donsku bróstunum, verður annað lag. Heimaærin, ið hevur ligið á trappuni og venað seg, í langtanini eftir náðarmolunum úr lógvunum á húsbóndanum fer tá út á sítt sjálvsagda og natúrliga beitið. Óavmarkaðu fløturnar, har ríkiligt er til matna og ferðin og rásarúmið er hennara.
Ríkisveitingin skal takast av skjótast gjørligt, og loysingin má fremjast í skundi. Ein veruligur botnur – eitt haldbært fundament – skal leggjast undir samfelagið. Støða skal takast til støðu okkara í heiminum, ikki minst í mun til Europu. Høpið, at vera uttanvert felagsskapin hjá kontinentala kapitalinum – ES – má skilmarkast og brúkast optimalt. At standa uttanfyri og samstundis implementera alla brúkiliga og óbrúkiliga lóggávu ið rekst upp á land, í einum serligum slagi av masochismu, er høpisleyst. Njál heitti í gjár á landsmenn sínar um at fara niðan á hægstu tindar og skoða havsbrúnna. Har liggur heimsins størsta spísikamar, ein matkovi, sum verður búskaparliga grundarlagið undir Republikkini. Eisini tí er tað so átrokandi, at skil fæst á fiskivinnupolitikkinum, soleiðis, at alskyns fiskastovnar gerast varandi virði og undirstøðan hjá teimum, ið skulu búleikast her í framtíðini. Tjóðini tørvar tjóðarbygging. Ongantíð hevur so margføld donsk tjóðarbygging verið í Føroyum sum nú. Sjálvt almenna kringvarpið, ið skuldi verið og var ætlað at verða lunnadragarin í føroyskari tjóðarbygging, ríkir nú sum ein gomul donsk hjalshurð. Tað hevur onki við peningaorku at gera, hetta er ein spurningur um hugburð. Hetta er heldur ikki ein partapolitiskur spurningur, tí tjóðina eiga vit øll, og harvið hava vit skyldu til at menna tær mentanarligu súlur, og tátta í bardúnurnar, sum halda okkara felagsskapi saman í eind. Undir sitandi resjimi er hugtakið solidaritetur fokið. Tað tykist, sum at sjálvt føroyska fraktiónin hjá donsku sosialdemokratunum, hevur sama hugburð til samhaldsfesti sum Goebbels hevði til kulturin. Upptakið verður stórt, og avgerandi er, at orðið solidaritetur fær eitt veruligt innihald innanvert karmarnar í føroyska statinum, har ein samanhangandi keta, ið ikki skeklast sundur, heldur sosiala felagsskapinum saman. Tað ræður um at seta eina haldbara kós, tí sum ein gamal rómverji einaferð segði, gerst tú ikki tað, fært tú ikki undanvind á nakrari ætt.
Føðingardagur er í Athen í dag. Ein alkendur hellenari fyllir 85 ár. Mikis Theodorakis. Sangur hansara um frælsi var givin út á okkara móðurmáli fyri kortum:
Og vilt tú skilja, hvat er gott,
og vera fræls á myrku nátt.
So bygg ein heim, ein heim at liva í,
tað ræður um títt lív, títt egna lív.
Táið hann stríddist ímóti fascistisku juntuni, segði sami maður tey sonnu orð:
Smíðið eina sterka
patriotiska eind,
Samskipið ein intensan
bardaga fyri frælsinum,
tað finst ongin annar
vegur enn hin náðileysi
bardagin, haðartil tú
hevur sigrað endaliga.
Og latið okkum ongantíð
gloyma
at frælsi fæst ikki
tað má vinnast.
Í okkum øllum eru dreymarnir, vónin og hugurin til bót og bata. Alternativið er desillusión, vónloysi og leti. Viljin er sterkasta andaliga frummegin, svørðið, ið kann fremja tað sum vónað og droymt verður. Upp ímóti hesum stendur tað faktum, beiski veruleikin, at Føroyar anno 2010 liggja í egnum stjórnarloysi. Eitt av fáum eftirverandi hjálondum í øllum heimi. Danska imperialistiska skikkjan hongur tung um akslar okkara, og bíðar eftir at verða ripað har, sum piparið grør.
Graham Greene gjørdi eina fenomenala lýsing av sølumanninum James Wormold í bókini ”Okkara maður í Havanna”. Kaj Leo Holm Johannesen hevur valla selt dustsúgvarar í Calle Lamparilla í Havanna, men kanska onkur núlivandi høvundi fer at skriva thrillarin ”Okkara maður í Havn” um bilseljaran og fiskaseljaran, ið spelandi rann undan øllum sínum simplu kreditorum, og sum av órannsakiligum orsøkum gjørdist dustsúgvara-agentur hjá donsku statsmaktini í Føroyum. Ímeðan báðar koblingarnar í samvirki tøma vitið úr knokkinum og spræna magan fullan við eitri, verður bara bíðað eftir, at onkur er somikið at sær komin, at viðkomandi fer yvir og sløkkir imperialistiska dustsúgvaran einaferð fyri allar. Tess skjótari tað betri.
Framhaldandi góða ólavsvøku – vit síggjast í teimum frælsu Føroyum !


text:
- Tíðindi, mentan og ítróttur
Stórur feilur í bókhaldinum hjá Tórshavnar kommunu
Tak niður
Tórshavnar kommuna hevur í samfull 14 ár ikki rindað tímaløntum starvsfólki ta samsýning, sum tey hava havt rætt til fyri sættu feriuvikuna.
Bara fimm tey seinastu árini er talan um 917 tímalønt.
Í nógv størstan mun er talan um kvinnur, sum arbeiða á eldraøkinum, men eisini onkur á dagstovnum og á tekniska økinum eigur pening til góðar.
Elsa Johanna Høgenni er starvsfólkaleiðari í Tórshavnar kommunu. Vit spurdu hana, hvussu eitt slíkt mistak kann henda, og hví tað ikki er komið fyri ein dag fyrr enn nú, heili 14 ár seinni.
Sí eisini